Tri meseca od ubistva Ivanovića, grafiti u Mitrovici - Društvo - Dnevni list Danas\nPočetna » Društvo » Tri meseca od ubistva Ivanovića, grafiti u Mitrovici\n3Piše: Danas Online/ B92 16. aprila 2018. 09.57\nFoto: Printscreen/ b92\nU Kosovskoj Mitrovici su na nekim zgradama osvanuli grafiti sa likom Ivanovića, kao neka vrsta opomene tužilaštvu koje još nema osumnjičenog za njegovo ubistvo, prenosi B92.\nKako navodi B92, Građanska incijativa SDP takođe je podsetila da je prošlo tri meseca od ubista njihovog lidera Olivera Ivanovića, kao i da istraga još uvek nije dala nikakve rezultate. Oni su saopštili da svakodnevno pitaju nadležne „ko je ubio Olivera Ivanovića, ali da odgovora nema, i da nema ni osumnjičenih, ni pritvorenih“.\nOliver Ivanović, tuzilastvoKosovska Mitrovica\n16. aprila 2018. u 10.57\nKad mafijaška država likvidira nepodobne i neposlušne, a takvih zločina je u Srbiji bilo mnogo, i većina građana zna ko su nalagodavci, istina i dokazi postepeno blede sve dok se to ne zaboravi, ili dok Srbija ne postane pravna država!\n16. aprila 2018. u 13.25\nCim se ne preduzme nesto konkretno u istrazi odmah a kamo li u roku od 3 meseca, jasno je da nema volje da se ubistvo rasvetli o cemu mozemo samo da spekulisemo ko ga je narucio jer ovaj rezim sve afere stavlja u fioku dok ne zastare. Tek ce se rasplesti kada ode u istoriju!\n16. aprila 2018. u 13.53


PROMOVISAN NOVI BROJ "LESKOVAČKOG GLASNIKA" - Televizija K-1\nPROMOVISAN NOVI BROJ „LESKOVAČKOG GLASNIKA“\nPromocija novog broja biltena grada Leskovca, poslednjeg u ovoj godini, održana je danas na platou ispred Narodne biblioteke “Radoje Domanović”.\nPrivredna slika Leskovca obuhvata investicije domaćih i stranih privrednika vredne više miliona evra. Razvoj kompanija u gradu kreće se uzlaznom putanjom, a ulaganja u pogone i otvaranje novih radnih mesta su konstantni. Lokalna samouprava održava dobru saradnju sa svim preduzetnicima i time doprinosi pružanju mogućnosti našim sugrađanima da rade i privređuju, čime se ostvaruje cilj kojem rukovodstvo grada stremi, a to je razvijeno društvo otvoreno za prosperitet i boljita, rečeno je ovom prilikom.\nNa naslovnoj strani najnovijeg broja Leskovačkog glasnika istaknuta je obnova simbola grada, odnosno rekonstrukcija hotela Beograd, i otvaranje kako Šoping centra „Sajam“, tako i Akva-parka „Atina“ na prostoru nekadašnjeg motela.\nU nastavku Leskovačkog glasnika mogu se pročitati vesti i o podršci mladim ljudima, zatim o kontinuiranom izvođenju radova na brojnim putnim pravcima na teritoriji grada, kao i o finansiranju udruženja iz oblasti socijalne zaštite, kulture, informisanja i sporta.\nNajnoviji broj biltena grada Leskovca, inače poslednjeg u 2021. godini, na platou ispred Narodne biblioteke „Radoje Domanović“, predstavili su danas volonteri Kancelarije za mlade.\n← U VREME PRAZNIKA POJAČANA KONTROLA SAOBRAĆAJA\nPOKUŠAJ UBISTVA U LESKOVCU →\nPUTEVI SRBIJE NASTAVLJAU SA SANACIJOM SAOBRAĆAJNICA


Izgradnja novog gradskog međunarodnog aerodroma Ček Lap Kok bila je gotovo dovršena, ali je u tom procesu delfinima oduzeto važno stanište u korist pista i terminalskih zgrada, piše 021.rs.\ndelfin hong kong\nZvaničnici Hongkonga odlučili su da provere kako je delfinima. Prebrojali su 250 jedinki. Danas ih je ostalo svega 32.\nBi Bi Si je zatražio od Uprave mosta kopiju izveštaja, ali je ona odbila da je izda.\nUprava hongkonškog aerodroma nastavila je da prati broj, kretanje i ponašanje kineskih belih delfina od početka izgradnje projekta Sistem tri piste", rekla je aerodromska uprava za Bi Bi Si, „da bi bila sigurna da radovi na izgradnji Projekta 3RS nemaju neprihvatljive, štetne posledice po delfine tokom različitih faza radova."\n- Ovu bitku je teško voditi, i ona je veoma duga, ali mi moramo da je nastavimo, piše 021.rs.


Beta 9. juna 2021. 20:10\nPotpredsednik Narodne stranke Zdravko Ponoš izjavio je danas da bi o iskopavanju litijuma u Srbiji trebalo razmišljati kada taj proces bude uspešan u državama poput Nemačke, koja ima veće rezerve litijuma.\nOn je za Radio televiziju Vojvodine (RTV) rekao da „niko ne može da ostvaruje profit na račun zdravlja gradjana Srbije“.\n„Kada u Nemačkoj bude mogao da se iskopava litijum i ako to njima ne bude smetalo, onda će biti vreme da o tome razmislimo i mi u Srbiji. Ako se neko nameračio da baš sada iskopava litijum u Srbiji, a poznato je da ga ovde nema najviše, onda se postavlja pitanje da li je to možda zbog toga što je u vlast u Srbiji najsklonija korupciji“, rekao je Ponoš.\nOcenio je da „ni Rio Tinto, niti bilo koja kompanija koja se sada bavi time u Evropi, nije u stanju da iskopava litijum na zdravstveno bezbedan način“.\n„To mogu da rade u Južnoj Americi na mestima na kojima nema žive duše, nema ni životinja, i ruda se površinski skida, a u Evropi to ne može. Zaglavili su se u Portugalu“, rekao je Ponoš.\nPonovio je da stav Narodne stranke nije „nikad iskopavanje litijuma“ nego „možda da, ako su sve ekološke i zdravstvene norme zadovoljene“, što sada kako je naveo, očigledno nije slučaj.\n„Naš stav je jasan – ne Rio Tintu, ali niko ne bi trebalo da pomisli da se iskopavanju litijuma protivimo kao što su nekad bili protiv izgradnje pruga zbog bojazni da će to uništiti njive. Kako ćemo praviti puteve ako nemamo kamenolome“, upitao je Ponoš.\nPovodom presude na doživotnu kaznu zatvora bivšem komandantu Vojske Republike Srpske Ratku Mladiću pred sudom u Hagu, Ponoš je rekao da ta presuda nije neočekivana i da je Mladiću „presudjeno kada je optužen“.\n„Postavlja se pitanje da li je Haški sud odigrao ulogu pronalaženja i kažnjavanja krivca i da li ima pouku za one koji bi se možda drznuli da počine slične zločine i da doprinese pomirenju. Prve dve stvari su za diskusiju, a za treću je izvesno da nije učinjen doprinos. Postoji za to niz razloga, jer je izmedju ostalog od tih dogadjaja prošlo 25 godina. Zamislite da je sudjenje u Nirnbergu završavano 1971. godine“, rekao je potpredsednik Narodne stranke.\nPonoš, koji je i bivši načelnik Generalštaba Vojske Srbije, rekao je da je sreo Mladića u ranoj fazi svoje karijere, kada je po njegovim rečima, bio „dobar i cenjen oficir“.\n„On je u prvoj fazi rata vojnički nesumnjivo uradio neke stvari jako kvalitetno, ali nema dileme da su se dogodili zločini, uključujući i onaj u Srebrenici“, rekao je Ponoš.\nKomentarišući susret dela opozicije sa američkim izaslanikom za Zapadni Balkan Metjuom Palmerom, Ponoš je kazao da na tom sastanku „nije čuo ništa novo“ i da opozicija u Srbiji nije neko s kim bi trebalo razgovarati o Kosovu i Metohiji nakon što se sa Vučićem to „dokotrljalo tamo dokle se dokotrljalo“.\n„Mi mislimo da je izuzetno važno da se normalizuju odnosi izmedju dve populacije i da je normalno da ljudi iz Prištine dolaze da se leče i studiraju u Beogradu i da pozorišne trupe iz Beograda nastupaju u Prištini i obrnuto, ali to ne znači uzajamno priznanje“, rekao je Ponoš.


Gasovod Nabuko mogao bi da konkuriše ruskom gasu\nUgovor koji su u ponedeljak potpisale Austrija, Bugarska, Mađarska, Rumunija i Turska, ruski mediji nazivaju udarcem za ruski projekat izgradnje gasovoda do Evrope. Prema pisanju vladinog lista, „Rosijskaja gazeta“, „stručnjaci su odavno smatrali da je gasovod Nabuko mrtvorođeni projekat, ali situacija se izmenila.“\nKonstantin Simonov, direktor nezavisnog Nacionalnog fonda za energetsku bezbednost, u razgovoru za Glas Amerike kaže da Nabuko neće smanjiti evropsku zavisnost od ruskog gasa. Razlog tome, kaže on, jeste nedovoljan projktivani kapacitet gasovoda dok je proizvodnja gasa u samoj Evropi sve manja.\nSimonov kaže kako se zaboravlja da će godišnji kapacitet gasovoda Nabuko 2015. godine iznositi 31 milijardu kubnih metara. Do tada, evropska proizvodnja gasa bi u odnosu na današnju mogla da opadne za 67 milijardi kubnih metara gasa. To znači, kaže on, da bi bila potrebna dva gasovoda kao što je Nabuko da bi se nadoknadio gubitak domaćih, evropskih zaliha gasa.\nUprkos tome, američki senator iz Indijane, Ričard Lugar, koji je predstavljao Sjedinjene Države na svečanosti potpisivanja u Ankari, podvukao je stanovište Vašingtona da će Nabuko biti alternativa ruskom gasu.\n„U ovom slučaju, rusko učešće je na bazi konkurencije. Ono ne počiva na ekonomskom ili političkom pritisku, pretnji presecanja dovoda i slično. Ono s pojavljuje kao poslovni partner,“ kaže Lugar.\nPredsednik Evropske komisije, Žoze Manuel Barozo, smatra da Nabuko vodi ka diversifikaciji energetskih izvora i udruživanju pouzdanih kupaca, snabdevača i gasovoda.\nRuski analitičari, pak, navode da bi Nabuko mogao da postane podložan sabotažama kurdskih separatista u Turskoj i primećuju da taj gasovod tek treba da dovede do ugovora o kupovini gasa. Analitičari su takođe skeptičpni u pogledu pouzdanosti ugovora sa potencijalnim snabdevačima, kao što su Egipat, Irak i Iran.\nRuski premijer Vladimir Putin je izjavio da nema ništa protiv izgradnje gasovoda Nabuko, ali je pre dva meseca upozorio da ne treba ulagati milijarde dolara pre nego što bude jasno odakle će dolaziti gas.\nNabuko će konkurisati ruskom gasovodu Južni tok, koji bi trebalo da transportuje gas iz Centralne Azije ispod Crnog mora do Evrope, zaobilazeći Ukrajinu. Rusija je ponudila izdašne ugovore potencijalnim snabdevačima u kaspijskom regionu, nastojeći da kontroliše tržište gasa. Prošlog meseca, Moskva je prihvatila da hiljadu kubnih metara azerbejdžanskog gasa plaća 350 dolara, u sklopu ugovora od ukupno 500 miliona kubnih metara, sve u cilju sprečavanja projekta Nabuko.\nMeđutim, turkmenistanski predsednik Gurbanguli Berdimuhamedov je izrazio spremnost da njegova zemlja snabdeva Nabuko. Pored toga, Kina je nedavno potpisala ugovor sa Turkmenistanom o isporukama 30 milijadi kubnih metara gasa godišnje.\nEnergetski ekspert Konstantin Simonov tvrdi da je kinesko-turkmenistanski sporazum zabrinuo rusku industriju gasa zbog gubitka ruskog monopola nad transportom energenata iz Centralne Azije. No, Simonov kaže da to ne mora da bude negativno, jer potražnja za gasom raste.\nSimonov tvrdi da, čak ako Rusija bude izgubila monopol, to neće biti bolje za Evropu, jer gde će ruski gas odlaziti? Kini će otići 40 milijardi kubnih metara gasa, koje Evropa neće moći da dobije. On dodaje da bi Rusija bila ugrožena jedino ako bi Turkmenistan učetvorostručio svoju proizvodnju, što smatra da je malo verovatno.\nEvropa i Rusija nastoje da diversifikuju svoje sisteme gasovoda delimično zbog nedavnog spora oko transporta kroz Ukrajinu, koji je doveo do prekida snabdevanja Zapadne Evrope u sred zime. Međutim, Natalija Milčakova, iz investicione banke Otkritja u Moskvi, kaže u intervju za Glas Amerike da ni Nabuko ni Južna trasa neće uticati na ukrajinski sistem gasovoda. Rusija trenutno transportuje 20 odsto svog gasa preko Ukrajine.\nMilčakova kaže da ni Moskva ni Kijev nisu oštro reagovali na vest o Nabuku niti davali žestoke izjave posle potpisivanja sporazuma u ponedeljak.\nToj ceremoniji prisutvovali su i predstavnici Azerbejdžana, Gruzije, Nemačke i Bliskog istoka. Inače, Nabuko je dobio naziv prema istoimenoj operi italijanskog kompozitora Đuzepa Verdija, koja se bavi temom slobode.


Beta 12. septembra 2020. 13:35\nOko sto radnika novosadske agencije za posredovanje pri zapošljavanju Laboris, koji su do 30. avgusta bili angažovani na Radio-televiziji Vojvodine, 11. septembra su dobili Program rešavanja viška zaposlenih u kome piše da će najkasnije do kraja septembra postati prekobrojni, piše danas Vojvodjanski istraživačko-analitički centar (VOICE).\nU programu, u koji je VOICE imao uvid, može se videti da, od 91 osobe sa spiska za tehnološki višak, njih 44 ima završen fakultet, a šestoro višu školu, a medju njima su i autori koji su radeći na RTV-u dobili medjunarodna priznanjima.\nMedju njima je i rediteljka Sonja Rakić kojoj je 10. septembra uručena nagradu na Medjunarodnom festivalu dokumentarnog filma Beldoks, istog dana kada je Laboris predao Program viška zaposlenih Nacionalnoj službi za zapošljavanje.\nU dopisu Laborisa stoji da su iz RTV-a obavešteni krajem avgusta da neće biti produžen ugovor sa tom agencijom te „da im je dostavljen spisak poslova na kojima je prestala potreba za obavljanjem odredjenih poslova i samim tim za radom ustupljenih izvršilaca na tim poslovima“.\n„Ne postoji obaveza poslodavaca da utvrdjuje kriterijume za utvrdjivanje viška zaposlenih, jer se ne radi o smanjenju izvršilaca na odredjenim poslovima već se radi o ukidanju odredjenih radnih mesta na koja su zaposleni rasporedjeni“, navodi se u obrazloženju agencije Laboris.\nPre raskida ugovora posredstvom agencije Laboris na RTV-u je bilo angažovano 257 ljudi. RTV je dobio dozvolu Ministarstva finansija da zaposli na neodredjeno vreme njih 50. Preostalih 207 trebalo je da bude proglašeno za tehnološki višak, ali se nisu svi našli na spisku jer su mnogi prihvatili ponudu RTV-a da budu angažovani preko ugovora o povremeno-privremenim poslovima (PP).\nVOICE piše da se sve dogadjalo poslednjeg vikenda avgusta kada su iz kadrovske službe pozivali ljude da dodju i prihvate da potpišu PP ugovore. Nepoznat je broj onih koji su do sada prihvatili takav ugovor.\nPrethodno je u julu sa RTV-a već otpušteno 56 ljudi. To nisu bili samo radnici angažovani posredstvom agencije Laboris, već i honorarci ali i deo zaposlenih na odredjeno vreme kojima je istekao ugovor.\nAgencija Laboris u obavezi je da plaća preostalog 91 radnika sa RTV-a u visini 60 odsto prosečne plate koje su ostvarili u poslednjih godinu dana. Oni su od 9. septembra do okončanja ugovora, a najduže 45 dana, na plaćenom odsustvu, a imaju i pravo da iskoste zaradjeni godišnji odmor.\nVanredna situacija u Svrljigu i dalje na snazi, bez struje…\nSamo na Sajmu juče vakcinisano 3.660 ljudi, u Hali 3 –…


BalkanMagazin :: Grade se dva vetroparka kod Alibunara\nGrade se dva vetroparka kod Alibunara\nutorak, 21. mart 2017 14:53\nZapočeta je izgradnja vetroparka Malibunar instalisane snage 8 MW, čije se puštanje u rad očekuje do kraja godine a uskoro počinje izgradnja vetroparka Alibunar snage 42 MW, koji će belgijska kompanija Elisio finansirati u saradnji sa IFC, rečeno je danas na sastanku u ministarstvu rudarstva i energetike.\nMinistar rudarstva i energetike Aleksandar Antić sastao se sa direktorom belgijske kompanije Elisio (Elicio), Nikolasom Brienogeom (Nicolas Bruynooghe), sa kojim je razgovarao o razvoju i izgradnji vetroparkova Malibunar i Alibunar.\nAntić je istakao da je Ministarstvo rudarstva i energetike posvećeno unapređenju pravnog okvira, kako bi se započeti projekti konačno realizovali.\n„Srbija je čvrsto opredeljena ka razvijanju projekata u oblasti OIE, kako bi se dostigao cilj u skladu sa međunarodno preuzetim obavezama u toj oblasti. Zadovoljstvo mi je da čujem da se projekti Malibunar i Alibunar razvijaju u skladu sa predviđenom dinamikom, što ukazuje da investitori u Republici Srbiji prepoznaju pouzdanog partnera. Činjenica da su i velike međunarodne finansijske institucije, poput IFC spremne da finansiraju vredne projekte u oblasti OIE u Srbiji, ukazuje na to da smo postali sigurna zemlja za ulaganje”, kazao je ministar rudarstva i energetike Aleksandar Antić.\nDirektor kompanije Elisio izrazio je zadovoljstvo zbog uspešne saradnje sa ministarstvom i zahvalio se na svim naporima uloženim u razvoj OIE, kao i na poboljšanju celokupnog investicionog ambijenta.\nObaveštavajući ministra da su domaće firme u Srbiji započele i izgradnju vetroparka Malibunar (8 MW), čije se puštanje u rad očekuje do kraja godine Brienoge je rekao da „uskoro počinje izgradnja vetroparka Alibunar snage 42 MW, koji ćemo finansirati u saradnji sa IFC. Veoma nam je važno što danas u prisustvu regionalnog direktora IFC za Zapadni Balkan, Tomasa Lubeka, možemo da pokažemo da smo u proteklom periodu imali visoko profesionalnu saradnju sa Ministarstvom rudarstva i energetike. Zajednički sastanak potvrdio je da smo na pravom putu ka ostvarenju planiranih rezultata, tako da iz Srbije odlazimo sa pozitivnim utiscima, koji ukazuju da Srbija razvija projekte poput Belgije, u skladu sa najvišim evropskim standardima.”\nDirektor Međunarodne finansijske korporacije (IFC) za Zapadni Balkan Tomas Lubek ukazao je na značaj dobre saradnje za realizaciju projekata.\n„Zadovoljan sam što mogu da vidim da se stvari odvijaju bez problema i da postoji podrška”, kazao je Tomas Lubek i izrazio spremnost te finansijske korporacije da i dalje učestvuje u razvoju energetskog sektora u Srbiji.


Košarkaši Francuske šokirali Amerikance\nIzvor: Radio Televizija Vojvodine, 25.Jul.2021, 16:57\nMuška košarkaška reprezentacija Francuske pobedila je Sjedinjene Amreičke Države 83:76 u prvom kolu Olimpijskih igra u Tokiju.\nFrancuzi su odigrali odličan meč protiv akteulnog olimpijskog šampiona, a do trijumfa ih je predvodio Evan Furnnije sa 28 poena, Rudi Gober je dodao 14, a Nando De Kolo jedan manje. U timu SAD najbolju rolu imao je Džrru Holidej sa 18 poena. Francuzi sledeći meč u grupi igraju protiv >> Pročitaj celu vest na sajtu Radio Televizija Vojvodine << Češka, dok se SAD sastaje sa Iranom.\n"Pobedili smo SAD, ali mogli bismo da izgubimo naredne dve i odemo kući"\nKošarkaški Francuske savladali su SAD na startu takmičenja u Tokiju, a jedan od glavnih protagonista bio je Evan Furnije.\n"Ovde imam drugačiju ulogu u odnosu na NBA, tim želi da ja postižem poene. Moram da budem agresivniji. U Bostonu igram sa Tejtumom i Braunom pa imam drugačiju ulogu. Mi koji igramo u Americi moramo da pokažemo ostalima kako da igraju protiv ovih momaka. Moramo da im pokažemo da se nećemo povući. Bolji su kao individualci, ali ih možemo savladati kao tim", izjavio je Furnije.\nFrancuzi su slavili protiv selekcije SAD u četvrtfinalu Svetskog Prvenstva u Kini, ali, za razliku od tada, nije bilo velike proslave.\n"Razlika je u tome što je ovo samo grupna faza. Dobili smo jednu, ali bismo mogli da izgubimo naredne dve utakmice i odemo kući", objasnio je Furnije.\nFrancuska u narednom kolu igra protiv Češke, dok SAD igraju protiv Irana.\nPodsetimo, plasman u četvrtfinale osiguraće po dve najbolje selekcije iz sve tri grupe, kao i dve najbolje trećeplasirane selekcije.\n"Ljudi ne bi trebalo da budu iznenađeni da Francuska, Australija, Španija, Litvanija, nije važno ko, jer se jaz smanjuje svake godine. Ne razumem reč 'iznenađenje'. Sve je više vrhunskih igrača po celom svetu. Morate da date poštovanje francuskom timu jer je igrao sjajno, bili su bolji od nas. Jednostavno", počeo je Popovič.


BS: Omogućiti glasanje u diplomatsko-konzularnim predstavništvima Crne Gore – Borba\nBošnjačka stranka (BS) predložila da se omogući biračima koji su državljani Crne Gore glasanje u diplomatsko-konzularnim predstavništvima Crne Gore u inostranstvu.\nKako je saopšteno iz BS, poslanik te stranke i član Odbora za sveobuhvatnu reformu izbornog i drugog zakonodavstva Ervin Ibrahimović podnio je tom odboru predlog izmjene i dopune Zakona o izboru odbornika i poslanika, da se glasanje za izbor odbornika i poslanika obavlja i u diplomatsko-konzularnim predstavništvima Crne Gore u inostranstvu.\n“Birač koji želi da glasa, prethodno je dužan da se prijavi u diplomatsko-konzularnom predstavništvu. Na ovaj način bi se omogućilo našim državljanima koji imaju biračko pravo, a koji su u inostranstvu, da ravnopravno učestvuju u izbornom procesu”, naveo je Ibrahimović.\nIz BS su kazali da ovakva praksa već postoji u Hrvatskoj, Srbiji i Bosni i Hercegovini.


Sastanak sa udruženjima ILCO\nU okviru saradnje Kancelarije za skrining raka sa udruženjima pacijenata, prim. dr Verica Jovanović, šef Kancelarije za skrining raka Instituta za javno zdravlje Srbije "Dr Milan Jovanović Batut" sa saradnicima Klaudiom Kravić, Urošem Rakićem i Marinom Jelić održali su sastanak sa Snežanom Cmiljanić-Milojević, predsednikom Nacionalnog invalidskog udruženja ILCO Srbije, Ognjanom Pelešom predsednikom Invalidskog društva ILCO Rijeka Hrvatska, Verom Starenko, predsednikom Regionalne organizacije pacijenata sa stomom iz Astrahana “STOMAST” i Draganom Trivunom predsednikom Udruženja "ILCO-STOMA Republika Srpska".\nSastanak je održan u prostorijama Instituta za javno zdravlje Srbije "Dr Milan Jovanović Batut". Dogovorena je saradnja Kancelarije za skrining raka i ILCO udruženja na podizanju svesti stanovništva o značaju prevencije kolorektalnog karcinoma. Razgovaralo se i o značaju skrininga kolorektalnog karcinoma i načinu na koji udruženja pacijenata ILCO mogu da se uključe i doprinesu akcijama na podizanju svesti o značaju skrininga. Tema sastanka takođe su bila prava i problemi koje imaju osobe sa kancerom.


Faktor koji neposredno utiče na konzumaciju kod svinja\nNeophodno ublažavanje simptoma toplotnog stresa goveda\nEkstremno visoke temperature su pravi alarm za sve farmere koji se bave proizvodnjom mleka i koji na svojim gazdinstvima imaju visokoproduktivna mlečna grla.\nPrvi mogući vidljivi simptomi toplotnog stresa su slabija konzumacija hrane, veće potrebe za pijaćom vodom, te opadanje proizvodnje mleka i slabiji prirast.\nPogodni uslovi za držanje krava\nPre nego što se pristupi izgradnji namenskog objekta za uzgoj stoke, neophodna je procena terena i odabir pogodne lokacije.\nZato je za farmere najuputnije da se pridržavaju utvrđenih pravila, koja se pre svega zasnivaju na izboru podloga sa suvim i lako propusnim zemljištem, gde se podzemna voda nalazi na dubini većoj od 2 metra.\nVeliki broj faktora utiče na konzumaciju hrane uključujući energetsku vrednost smeša, ambijentalnu temperaturu, imunološki status, gustinu naseljenosti, pol, genetsku naslednost, ukus i miris hrane.\nMnogi od ovih faktora mogu da se kontrolišu pravilnom organizacijom. To uključuje i izbor aromatičnih materija.\nUkus hrane ima veliki uticaj na ishranu svinja jer su te životinje prilično probirljive.\nUkoliko ukus hrane nije primamljiv za životinju, svinja će je konzumirati u manjim količinama ili će je izbegavati. Aromatične materije su aditivi, formulisani sa ciljem korekcije ukusa i mirisa hrane radi većeg stepena konzumacije.\nUkoliko ukus hrane nije primamljiv za životinju, svinja će je konzumirati u manjim količinama ili će je izbegavati. Aromatične materije su aditivi, formulisani sa ciljem korekcije ukusa i mirisa hrane radi većeg stepena konzumacije. U skorije vreme, postoje laboratorijski proizvedeni sastojci, koji imitiraju mnoga prirodna hraniva.\nU nekim eksperimentima pokazalo se da i sintetski aromatici mogu da nadomeste prirodne i da u ishrani svinja poboljšavaju ukus i miris hrane, a konsekventno i proizvodne performanse.\nNjihovom upotrebom olakšava se prelazak sa jedne vrste smeša na drugu, kakav je, recimo, slučaj kod odbijene prasadi gde se koristi stimulacija ukusa i mirisa mleka krmače, ali i stimuliše konzumacija i konverzija hrane.\nJedno je sigurno: proizvodi iz ponude ISV-a imaju ukus kome nijedna svinja ne može odoleti. (Pogledati rubriku Ishrana svinja na sajtu www.isv.rs).\nHome Aktuelno Faktor koji neposredno utiče na konzumaciju kod svinja


Direktor NARR u poseti Centru za razvoj\nNa poziv gradonačelnika Leskovca i predsednika Skupstine osnivaca Centra za razvoj Jablaničkog i Pčinjskog okruga, Slobodana Kocića, direktor Nacionalne agencije za regionalni razvoj, Ivica Eždenci, posetio je Centar za razvoj Jablaničkog i Pčinjskog okruga i upoznao se sa zaposlenima. Sastanak sa gradonačelnikom održan je u njegovom kabinetu. Tom prilikom vođeni su razgovori o razvoju Jablaničkog i Pčinjskog okruga, ulozi Centra za razvoj u ovom procesu, uspostavljanju saradnje sa susednim regionima u zemlji i okruženju i o uspostavljanju što ćvrsce i sadržajnije saradnje NARR-a sa Centrom za razvoj.\nJasan je stav svih ključnih aktera da će rad svih u narednom periodu biti posvećen izgradnji institucionalnih kapaciteta na svim nivoima ali i intenziviranju aktivnosti i partnerstava u cilju bržeg ekonomskog razvoja ovog kraja Srbije.\nNa sastanku direktora Regionalnih razvojnih agencija i centara Srbije sa direktorom NARR-a, održanom 13. aprila 2010. u Beogradu, direktor Centra za razvoj Jablaničkog i Pčinjskog okruga, Biljana Stanković, izlozila je dosadasnji rad Centra, koordinaciju sa ključnim donatorima, EK i ADA i planove za razvoj institucije i regiona.


U RS obilježen Međunarodni dan prijevremeno rođene djece\nFoto: Dražan Pozderović | U RS obilježen Međunarodni dan prijevremeno rođene djece\nNemanja Vukojević 17.11.2020 19:45\nBANJALUKA - Širom RS danas je obilježen 17. novembar, Međunarodni dan prijevremeno rođene djece, raznim aktivnostima, među kojima i uručenjima donacija bolnicama, te puštanjem ljubičastih balona u čast ovih hrabrih mališana.\nUdruženje roditelja prijevremeno rođene djece u RS "Mrvice" uručilo je Univerzitetskom kliničkom centru RS u Banjaluci tim povodom donaciju u vidu najpotrebnijih stvari za najmlađe građane i majke koje se nalaze u ovoj ustanovi.\nJelena Glišić, član Upravnog odbora Udruženja "Mrvice", rekla je za "Nezavisne" da su u skladu s epidemiološkom situacijom u vezi s virusom korona odlučili da doniraju najviše poklon paketa za majke.\n"U pitanju su poklon paketi za najmlađe, preparati za njegu, takođe donirali smo čajeve i voće. Pored UKC RS, donaciju smo uručili i Bolnici 'Srbija' u Istočnom Sarajevu i Bolnici u Foči", navela je Glišićeva.\nDodala je da u izdanju Udruženja "Mrvice" ove godine poklanjaju slikovnice "Čudesni mali heroji", koje su oni uradili sami, te brošure za majke koje su prijevremeno rodile i kojima je teško u tim situacijama.\nDoktor Stojislav Konjević sa Intenzivne njege i terapije UKC RS kazao je da Udruženje "Mrvice" svake godine za prijevremeno rođenu djecu obezbjeđuje donacije.\n"Udruženje je uprkos pandemiji virusa korona našlo vremena da uruči ovu donaciju. Najbitniji je u svemu sam čin, odnosno da u ovako teškim vremenima nastoje da obilježe ovaj dan. Nadamo se da ćemo nastaviti saradnju s njima na obostranu korist i zadovoljstvo naših bebica", istakao je Konjević.\nPovodom Međunarodnog dana prijevremeno rođene djece danas su u Banjaluci članovi Udruženja "Mrvice" položili cvijeće na spomenik "12 beba", nakon čega su u centru grada pušteni baloni ljubičaste boje, koja je simbol prijevremeno rođene djece.\nNakon toga je promovisana slikovnica "Čudesni mali heroji", a Banski dvor osvijetljen ljubičastom bojom.\nJelena Ćetković, majka bliznakinja Petre i Nikolije, koje su rođene prije vremena, istakla je za "Nezavisne" da se založila da se prvi put i Laktaši uključe u obilježavanje Međunarodnog dana prijevremeno rođene djece.\n"Potrudili smo se da se i Laktaši prvi put oboje u ljubičasto - osvjetljavanjem zgrade opštine u svijetloljubičastu boju, puštanjem balona za mrvice koje nisu s nama i promocijom slikovnice 'Čudesni mali heroji'", pojasnila je Ćetkovićeva.\nKorisnici Doma za starija lica "Zlatni lug" u Derventi su ispleli te uručili desetine toplih kapica i čarapica za bebe koje su smještene na Neonatološkom odjeljenju porodilišta u Banjaluci.\nPored Banjaluke i Laktaša, Udruženje "Mrvice" je organizovalo obilježavanje Međunarodnog dana prijevremeno rođene djece i aktivnosti i u Istočnom Sarajevu, Gradišci, Bileći, Foči i Trebinju.\nMeđunarodni dan prijevremeno rođene djece Mrvice


POČELA ONLAJN PRIJAVA ZA 100 EVRA: U PRVIH PET SATA SE PRIJAVILO MILION GRAĐANA SRBIJE\nMinistar finansija Siniša Mali je rekao da od danas svi punoletni građani sa prebivalištem u Srbiji mogu preko sajta Uprave trezora da se prijave da bi dobili pomoć države u dinarskoj protivvrednosti od 100 evra. Za prvih pet sati, tu mogućnost iskoristilo je milion građana.\nOn je za RTS kazao da će od petka, 15. maja, prijavljivanje za tu pomoć biti moguće i preko kol centra čiji će broj biti objavljen u petak ujuro, a prijavljivanje će trajati do 5. juna.\n“U petak kreće uplata pomoći od 100 evra za penzionere i korisnike novčane socijalne pomoći, koji ne moraju da se prijavljuju”, rekao je Mali.\nMinistarstvo finansija je saopštilo da se u prvih pet sati, od momenta kada je omogućena prijava na portalu Uprave za trezor na web adresi idp.trezor.gov.rs, milion građana Srbije prijavilo za isplatu novčane pomoći u iznosu od 100 evra.\nU saopštenju se podseća da pravo na novčanu pomoć imaju svi punoletni državljani Srbije, sa važećom ličnom kartom i prebivalištem u Srbiji, a u prijavu je potrebno da unesu broj lične karte, matični broj, kao i da izaberu banku preko koje žele da im se isplati novac, bez obzira na to da li imaju otvoren račun ili ne.\nUpišite tekst * 7 + = 9


Konferencija o elektronskoj muzici u subotu u Domu omladine – mladibl.com\n18/09/2021 18/09/2021 mladibl\t79 Views Banja Luka, Dom omladine, elektronska muzika, konferencija\nDruga po redu konferencija o elektronskoj muzici „Banjaluka Electronic Music Conference“ (BLEMC 2021) biće održana u subotu, 18. septembra u banjalučkom Domu omladine.\nKako je saopštio organizator – Udruženje „Urban bit“, nakon godinu dana pauze zbog pandemije, u grad na Vrbasu dolaze neki od najeminentnijih artista, producenata, organizatora i promotera da sa domaćom publikom podijele iskustva rada tokom najizazovnije godine do sada.\nKonferencija će biti otvorena u 11 časova, a prva panel diskusija „Music vs Covid“ bavi se trenutnim stanjem na sceni izazvanim pandemijom.\nVažno je napomenuti i da će tokom konferencije u Domu omladine biti otvorena izložba plakata i flajera sa događaja koji su u našem gradu organizovani u posljednje dvije decenije.\nRegistracija učesnika je pola sata prije otvaranja konferencije, a ulaz za sve zainteresovane je besplatan.\nDetaljnije informacija potražite na linku: https://www.facebook.com/events/4445646718862189\nGrada Banja Luka podržao je ovu konferenciju o elektronskoj muzici.\n← Banski dvor: Koncert banjalučkog sastava „Bandoneon Square“\nEvropska sedmica mobilnosti: Za vikend besplatan prevoz do Banj brda i filmsko veče →


Vučić i Stoltenberg: Partnerstvo Srbije i NATO-a na obostranu korist - Sputnjik Srbija\n01:38 15 April 2021\nVučić i Stoltenberg: Partnerstvo Srbije i NATO-a na obostranu korist\n18:22 15.11.2017 Preuzmite kraći link\nPredsednik Srbije Aleksandar Vučić zatražio je danas na sastanku sa generalnim sekretarom NATO-a Jensom Stoltenbergom da snage vojne alijanse ostanu na Kosovu i Metohiji.\n„Zamolio sam ga da, ne samo da ne ukidaju snage, već da nastave prisustvo u nesmanjenom obimu na Kosovu i Metohiji“, preneo je Vučić na zajedničkoj pres-konferenciji sa Stoltenbergom, nakon učešća na sastanku Saveta NATO-a.\nVučić je rekao i da je tokom razgovora u sedištu NATO-a govorio o odluci Srbije da bude vojno neutralna, ali da razvija saradnju sa NATO-om, jer od toga koristi možemo imati i jedni i drugi.\nPrst u oko SAD: Brisel promenio ploču — Rusi ne utiču na Balkan!\n„Zahvalio sam Stoltenbergu i članicama NATO-a na tome što održavaju mir i stabilnost na KiM, pre svega jedinicama Kfora. Uloga NATO-a u osiguranju sigurnosti i bezbednosti za naš narod, ali i za naše svetinje, od izuzetnog je značaja“, rekao je Vučić.\nSnažna Srbija znači više stabilnosti na Zapadnom Balkanu\nStoltenberg je ocenio da snažna i prosperitetna Srbija znači više bezbednosti i stabilnosti u regionu Zapadnog Balkana, a saradnja sa NATO-om obezbeđuje veću bezbednost Srbiji i njenim partnerima u zapadnoj vojnoj alijansi.\nStoltenberg je kazao da partnerstvo NATO-a i Srbije napreduje veoma dobro i dodao da je sjajno da vidi jačanje partnerstva na različite načine.\nPrema njegovim rečima, nema kontradikcije između vojne neutralnosti i snažnog partnerstva Srbije sa NATO-om.\nPodsetio je da postoji mnogo partnera NATO-a među neutralnim zemljama.\nStoltenberg je izrazio veliko zadovoljstvo što je Srbija ponudila da bude domaćin iduće godine za zajedničke vežbe brzog reagovanja na nepogode.\nOn je kazao da je završen dobar sastanak Severnoatlantskog saveta, na kojem je bilo svih 29 saveznika.\n„Pozdravljamo činjenicu da možemo da se sastajemo na ovakav način, jer se NATO i Srbija suočavaju sa zajedničkim izazovima, a saradnja sa NATO-om može da bude od koristi za Srbiju i region. Naše partnerstvo čini Srbiju bezbednijom i sigurnijom, a ujedno i NATO saveznike sigurnijim“, objasnio je Stoltenberg.\nStoltenberg: Sami odlučite o humanitarnom centru\nUkazao je da svake godine ima više od 100 partnerskih aktivnosti sa Srbijom, i da NATO radi i na reformi bezbednosnih institucija Srbije, obučava srpske oficire za mirovne misije.\nTakođe je naveo da Srbija sarađuje sa NATO-om u zajedničkim vojnim vežbama, kojih je ove godine bilo 24.\nPartnerstvo Srbije i NATO-a, kako je dodao, može doprineti i borbi protiv terorizma.\nStoltenberg je naveo da će Srbija sa NATO-om, idućeg meseca, raditi na obuci iračkog vojno-medicinskog osoblja.\nRazgovarano je, kako je dodao, i o produbljivanju odnosa, kao i o bezbednosnim izazovima sa kojima se suočava Zapadni Balkan.\nPozdravio je napredak Srbije ka EU, posebno u vremenu kada NATO i Unija sarađuju bliže nego ikada.\n„Čast mi je što ste u sedištu NATO-a, i hvala na vašoj ličnoj posvećenosti evroatlantskoj saradnji koja je nezamenljiva za sve naše građane“, zaključio je Stoltenberg.\nJens Stoltenberg, Aleksandar Vučić


Na jugu Srbije berba višnje je počela, rod je po tvrdnjama proizvođača iznad proseka, ali na njihovu nesreću, zbog obilnih padavina uoči početka berbe plodovi su ispucali što je višnju automatski prebacilo u drugu klasu kvaliteta za koju otkupljivači nude samo 25 dinara po kilogramu.\n- U našem kraju zbog obilnih padavima štete na plodovima su od 10 do čak 70 odsto. U dilemi smo šta uopšte raditi. Možemo da je beremo i predamo za 25 dinara, ali trošak berača je 20 dinara po kilogramu. Međutim, ne ostaje nam ni tih pet dinara zarade, jer su naša ulaganja i troškovi 10 dinara, tako da bi praktično bili u gubitku pet dinara po kilogramu. Za prvu klasu ponuđeno je 45 dinara, ali teško da će takve višnje uopšte i biti zbog štete nastale od kiše i grada. Čak i da je bude, otkupljivači i hladnjačari će reći da plodovi nemaju dovoljno šećera i ceniće je kao da je druga klasa - zabrinut je Aleksandar Stamenković iz leskovačkog sela Lipovica, čija se porodica višnjarstvom bavi pune četiri decenije.\nPo njegovim rečima, ne pamti se da su na ovom području tolike količine višnje popucale na stablima, tako da je ova sezona zbog vremenskih prilika i otkupne cene – „katastrofa“.\nZbog niske otkupne cene već su protestovali proizvođači u Šumadiji, voćari iz Vinče i okolnih sela, koji su zaustavili saobraćaj na putu Topola-Rudnik.\n- Ako ne protestujemo, za naš problem niko neće da čuje. Poslednjih 15 godina cena višnje stalno varira, dešavalo se da bude i 100 dinara za kilogram, posle čega ljudi krenu da podižu zasade, a cena se onda surva na sadašnjih 25 dinara. Pa toliko košta sama berba i ispada da moramo da doplatimo za ono što je naše - ispričali su višnjari iz ovog dela Šumadije.\nI u zapadnoj Srbiji berba ovog voća se zahuktava, ali otkupljivači i hladnjačari još nisu istakli cenu. Goran Nikolić iz Osečine, koji očekuje rod od oko šest tona sa svojih 1.400 stabala, podseća da je lane uspeo da je preda "Podgorki" po ceni od 27,5 dinara, koliko je plaćana druga klasa.\n- Ja sam posadio dosta višnje i to je baš skupa investicija, da živim samo od ove proizvodnje, to bi bila katastrofa. Ove godine je bilo malo grada pa će zbog toga višnja verovatno otići u drugu klasu. Beračima plaćamo 30 dinara, pa uz troškove rezidbe, obrade zemljišta i sredstava za zaštitu, realna cena bi trebala da bude od 60 do 70 dinara za kilogram - smatra Nikolić.\nŠto se tiče rodnosti, kako navode agronomi, višnja je u Srbiji u odnosu na druge koštičave vrste bila u najboljem stanju.\n- Međutim, poslednje loše vremenske prilike i velika količina padavina svakako su uticale na kvalitet ploda. Ukoliko neko ima veće površine pod višnjom, a nema sopstvenu hladnjaču, on je prinuđen da sve količine preda. Kada se desi da je niska otkupna cena, kao sada, uz troškove za berače i nemanje mogućnosti prerade na gazdinstvu, tada nema zarade. U tome je, u odnosu na višnju, prednost suve šljive koja može stoji, rakija takođe - objašnjava Đorđe Sovilj iz Poljoprivredne stručne i savetodavne službe.


O srpskoj i drugim faličnim demokratijama\nO srpskoj i drugim faličnim demokratijama\nNa pitanje o kvalitetu demokratije u svojoj zemlji, mnogi građani Srbije bi se verovatno složili da je ona „falična”, to jest da ima više nedostataka ili grešaka. Teško je, međutim, pretpostaviti da bi pogodili koje su države neposredno ispred, a koje iza nas u tabeli od najboljih do najgorih u ovoj oblasti. Sa svog 66. mesta, od ukupno 167 analiziranih zemalja, u leđa gledamo Mongoliji, a mesto iza nas dele Moldavija i Papua Nova Gvineja. Tako bar kaže najnoviji Indeks demokratije londonskog „Ekonomista” (Economist Intelligence Unit – EIU).\nPoređenja će možda biti jasnija kad se mesto Srbije u svetskom demokratskom rejtingu sagleda u balkanskom i evropskom kontekstu. Ispred nas su, ako je za utehu, samo četiri suseda iz regiona: Slovenija – i to tek na 28. mestu (a njima za utehu – dele ga sa Francuskom) , Hrvatska na 50, Bugarska na 54. i Rumunija na 59. mestu tabele. Nije loše, rekli bismo, pošto je reč o članicama Evropske unije (i Hrvatska će biti tamo za tri meseca). Zabrinjavajuće je, opet, što smo pri kraju „druge demokratske lige”, odnosno u okviru „faličnih” a ne „punih” demokratija, kako ih je krstio glavni urednik Indeksa, a naš zemljak Laza Kekić. Falične demokratije su samo još Makedonija i Crna Gora (na 73. i 76. poziciji). Ostali sa kojima se obično upoređujemo su još gore rangirani i nalaze se u grupi država sa takozvanim mešovitim režimima. Drugim rečima, demokratske institucije na papiru, ali ne i demokratsku praksu imaju Turska (88. na tabeli) , Albanija (90) i Bosna i Hercegovina (98).\nNi većina starijih članica unije nije baš dobro prošla na ovom strogom testiranju demokratije. Francuska se u drugoj ligi nalazi zajedno s Portugalijom, Italijom i Grčkom, i sa baš svim novim članicama – bivšim komunističkim državama – osim Češke. Među punim demokratijama vode severnjaci: Norveška, Švedska, Island i Danska. Sjedinjene Države su uz njih, ali tek na 21. mestu, neposredno iza Urugvaja, Mauricijusa i Južne Koreje. Dve važne države i uzori demokratije, Britanija i Nemačka, zauzimaju 16, odnosno 14. mesto među najboljih 25 na svetu.\nNajgora od svih je, naravno, Severna Koreja, a Rusija – iako plasirana četrdesetak mesta više od nje, pripada istoj kategoriji „autoritarnih” država, kao i Kina (koja je na 142. mestu).\nSve u svemu, ovogodišnji „Ekonomistov” Indeks demokratije pokazuje da nešto više od trećine svetske populacije i dalje živi pod autoritarnom vlašću, 11 odsto je iz država koje imaju punu demokratiju, a skoro svaki drugi stanovnik sveta živi u nekoj vrsti demokratije, računajući tu i „faličnu”. Ti generalni zaključci se manje – više poklapaju s drugim sličnim istraživanjima. Razlike među njima postoje, ali obično povodom pitanja na kojem bi mestu određena država trebalo da bude u okviru pojedine grupe, a mnogo ređe da li bi država trebalo da bude u boljoj ili goroj grupi. I Indeks i uticajni američki „Fridom haus” bi se, verovatno, složili da Češku stave na čelo postkomunističkih zemalja, ali bi se u tabelama ove druge organizacije među najboljima možda našle još neke, na primer baltičke republike, ili Slovenija (pre protesta). S druge strane, mnogobrojni kritičari skorašnjih nedemokratskih pojava u Mađarskoj biće verovatno nezadovoljni što naš severni sused nije gurnut još više ka dnu tabele, umesto da sa svog 49. mesta ostane ispred Hrvatske i Meksika, doduše i neposredno ispod Trinidada i Tobaga.\nRazlike među procenama stepena osvojene demokratije su, dakle, normalne i očekivane i one su neminovna posledica različitih metodologija, izvora podataka i naročito ličnih procena koje daju stručnjaci i bez kojih se ne može.\nZašto su, na kraju, balkanske demokratije „falične”? Mada postoje razlike između zemalja, Indeks pokazuje da pluralizam i izbori više nisu problem, da se građanske slobode poštuju iako ne dovoljno, a da se osnovni nedostaci nalaze u funkcionisanju vlade, učešću građana u politici, kao i u političkoj kulturi.\nPosebno je zabrinjavajuće opadanje poverenja u institucije demokratije, što je trend koji je od početka ekonomske krize 2008. godine zahvatio Evropu, i to sve njene delove. U Zapadnoj Evropi manje od 20, a u Istočnoj tek manje od 10 odsto građana veruje političkim partijama, a odgovarajuće brojke za poverenje prema vladama i parlamentima su jedna trećina i samo jedna petina. Demokratija značajno gubi zbog krize, ali Kekićeva ekipa zaključuje da je situacija u toku 2012. ostala na istom nivou, posle nekoliko godina erozije demokratskih standarda svuda.\nMoglo bi se zamisliti više konkretnih načina da se, na osnovu ovog rangiranja, poboljšaju performanse demokratije. Dva, nedavno upotrebljena, svakako ne treba preporučiti. Prvi je pokušaj Rusije da se, umesto sopstvenim nedostacima u ovoj oblasti, bavi nedostacima zapadnih demokratija. To je učinjeno prošle jeseni kroz novopokrenute izveštaje ruskog Ministarstva spoljnih poslova o stanju ljudskih prava u SAD, odnosno u članicama EU. Drugi loš primer dolazi iz naše zemlje: predsednik Nikolić kao da je prilikom nedavnog odlikovanja više šefova država obrnuo naglavačke Indeks o kojem je reč, pa su ordene dobili najveći diktatori sa teritorije bivšeg Sovjetskog Saveza. Ako, pak, nije bilo greške u čitanju tabele, tek onda bi trebalo da budemo zabrinuti.


Brnabićeva ponovo odgovorila na pitanje: Da li je Kosovo Srbija? - 20.06.2018, Sputnik Srbija\nBrnabićeva ponovo odgovorila na pitanje: Da li je Kosovo Srbija?\nSrbija nikada neće priznati nezavisnost Kosova, zato što je to nemoguće, ali moramo da budemo otvoreni za kompromis i da razgovaramo o tome šta je ono što je... 20.06.2018, Sputnik Srbija\n13:53 20.06.2018 (Osveženo: 14:50 30.08.2021)\n© Tanjug / Sava RadovanićAna Brnabić\n© Tanjug / Sava Radovanić\nSrbija nikada neće priznati nezavisnost Kosova, zato što je to nemoguće, ali moramo da budemo otvoreni za kompromis i da razgovaramo o tome šta je ono što je dugoročna normalizacija odnosa sa Prištinom, izjavila je danas premijerka Srbije Ana Brnabić.\nBrnabićeva je, odgovarajući na pitanja novinara u Smederevu, kazala da je u interesu Srbije dugoročno pitanje normalizacije odnosa sa Prištinom.\n„I svih onih koji žive na KiM, svih Srba i svih nealbanaca. Kompromis bi značio dugoročnu stabilnost, bezbednost za te ljude i dugoročnu stabilnost regiona“, kazala je Brnabićeva.\nDodala je da njoj deluje da je trenutno jedino Beograd spreman za kompromis i da je veoma hrabra i liderska odluka predsednika Srbije Aleksandra Vučića da ide na interni dijalog o KiM.\nOna je navela da moramo da budemo otvoreni za kompromis, ali to znači da se ne može ići ni u jedan ekstrem.\nKompromis znači da mi moramo da napustimo naša komforna mišljenja o tome šta je „Kosovo je Srbija ili Srbija će priznati nezavisnost Kosova“.\nTo su dva „sedišta“, odnosno gledišta koja mi moramo da napustimo da bismo krenuli da razgovaramo oko kompromisa, dodala je.\n„Lično mislim da Srbija nikada neće priznati nezavisnost Kosova, zato što mislim da je to nemoguće“, rekla je premijerka, ali je navela da isto tako smatra da za otvaranje kompromisa moramo da budemo spremni da razgovaramo o tome da li je Kosovo Srbija.\n„Kosovo jeste Srbija, ali šta je ono što je dugoročna normalizacija odnosa sa Prištinom“, zapitala je Brnabićeva i navela da je to uzela kao primer dve stvari od kojih se ne može početi sa razgovorima oko dugoročnog kompromisa.\n19 Jun 2018, 19:39\nOna smatra da zamrznuti konflikt nije u interesu Srbije i ponavlja da mora da se razgovara i da se nađe neki kompromis.\nUpitana šta ima da poruči raseljenima sa KiM u Smederevu, Brnabićeva je kazala da Vlada Srbije pokušava da uradi sve da im izađe u susret, te smatra da je strašno da se ne zna dovoljno o patnjama Srba sa KiM.\n„Ja ću pokušati u narednih nekoliko dana da pošaljem jasniju poruku u vezi sa tim šta se i dan danas dešava na KiM. Samo u maju imali smo 14 različitih incidenata i napada na Srbe koji žive na KiM i ukoliko to znači da je rešenje da izbacite Srbe sa KiM, to Srbija neće dozvoliti i mi očekujemo da međunarodna zajednica to reši“, navela je premijerka Srbije.


IN2 - Sarajevo - INsurance2Lite\nNaslovna » IN2 PROIZVODI » INsurance2Lite\nje integralno softwaresko rješenje koje omogućava praćenje poslovanja (životnog i neživotnog segmenta) osiguravajućeg društva.\nBazirano na provjerenoj Oracle tehnologiji, ovo rješenje omogućava integrisani model upravljanja podacima i informacijama o poslovanju, uvažavajući regulatorne okolnosti tj. različite zakonske propise o poslovanju osiguravajućih društava na entitetkim razinama u Bosni i Herecegovini.\nINsurance2 Lite produkcija je implementirana na troslojnoj Web arhitekturi, razvijeno u Oracle 10g/iAS tehnnologiji. Arhitektura aplikacije se bazira na centraliziranoj Oracle bazi podataka kojoj se pristupa preko web servera tj. Oracle Internet Application Servera (iAS).Razvojem telekomunikacijone infranstrukture telecom operatera, potpuno je prevaziđen koncept off-line lokacija (distribuirana arhitektura). Pristup bazi je omogućen putem GPRS tehnologije sa GSM modemima (usluga Korporativnog pristupa preko fiksnih IP adresa u kontrolisanom VPN-u). Tehnološki i cjenovno ovaj koncept se pokazeo daleko prihvatljivim za poslovanje u odnosu na dosadašnji distribuirani sistem i cijenu (A)DSL linka.\nINsurance2 Lite Business Intelligence (BI) je visoko modularan i parametriziran koncept za analizu i izvještavanje, koji omogućava najbolje performanse u radu sistema s obzirom na odziv, pružajući visoku dostupnost i skalabilnost.


Majkrosoft najavljuje da stiže “sledeća generacija Windows-a” | PC Press\nMajkrosoft najavljuje da stiže “sledeća generacija Windows-a”\n31. maj 2021. 4. juni 2021. PC Press\nNa ovogodišnjoj konferenciji Bulid 2021 predstavnici kompanije Majkrosoft nisu mnogo razgovarali o planovima za operativni sistem Windows, i to zato što će uskoro i zvanično objaviti sve na čemu se radi već mesecima. U svom obraćanju, Satja Nadela, CEO Majkrosofta pomenuo je da će u bliskoj budućnosti biti više reči o „sledećoj generaciji operativnog sistema Windows“.\nSatja Nadela, CEO Majkrosofta\n“Uskoro ćemo podeliti sa svima jedno od najznačajnijih ažuriranja za operativni sistem Windows ove decnije koje će developerima i kreatorima doneti veće mogućnosti. Možemo da obećamo da će stvoriti više mogućnosti za svakog Windows developera i poželeti dobrodošlicu svakom kreatoru koji traži najinovativniju, novu, otvorenu platformu za izgradnju, distribuciju i monetizaciju aplikacija“, izjavio je Nadela u svom obraćanju na konferenciji Build 2021, koja je ovog puta održana online.\nIako kompanija u tajnosti drži sve novosti koje su planirane, Nadela je nagovestio da se uz nekoliko značajnih promena korisničkog interfejsa na operativnom sistemu, radi i na novoj prodavnici za aplikacije za Windows. Nadela je najavio da će sve izmene koje nas očekuju doneti i bolju ekonomičnost za developere i kreatore unutar samog Windows-a.\nTo najverovatnije uključuje neke značajnije izmene za Windows Store, koje će omogućiti developerima da preuzmu bilo koju Windows aplikaciju – uključujući i pretraživače poput Chrome i Firefox. Kruže i glasine da će Majkrosoft možda čak i dozvoliti nezavisne trgovinske platforme u aplikacijama pa će developeri moći da izbegnu Majkrosoftovu proviziju od 15% za aplikacije i 12% za igrice.\nS obzirom da Majkrosoft obično za sve koristi izraz „Windows 10“, to što je Nadela izmene nazvao „sledeća generacija Windows-a“ možda ukazuje na nešto značajnije od obične izmene korisničkog interfejsa kada je u pitanju brendiranje Windows-a.\nRad na izmenama je već počeo, i to sa novim sistemskim ikonicama, poboljšanjima File Explorer-a, i ukidanjem ikona iz ere Widnows 95. Majkrosoft se takođe fokusira na unapređenje osnovih odlika Windows-a, rešavanjem problema sa premeštanjem aplikacija na višestrukim monitorima, dodavanjem Xbox Auto HDR opcije i poboljšavanjem Bluetooth audio podrške.\nNadela kaže da ćemo uskoro čuti više o budućnosti Windows-a, trenutno najvažnijeg operativnog sistema, kojeg trenutno koristi preko 1,3 milijarde ljudi širom sveta, tako da će u sledećih nekoliko nedelja stići i zvanično saopštenje od kompanije Majkrosoft.\nTagovi: Build 2021, Microsoft, satya nadella, Windows\n← Perlmutter AI superkompjuter će kreirati najveću 3D mapu univerzuma\nDeepfake mape: Poremećeni doživljaj sveta →


Smanjiti sve vrste poreza – Portal Ulcinj\nSmanjiti sve vrste…\nSmanjiti sve vrste poreza\nVlada bi trebalo da smanji sve vrste poreza i da kontinuirano podrži privredu, ocijenio je izvršni direktor Montenegro biznis alijanse (MBA) Milan Dragić.\nOn je u intervjuu za Dan kazao da je dosadašnja pomoć privredi trebalo da bude veća, te da će oporavak ekonomije biti duži proces.\n“Novoj vladi sugerišemo obavezno smanjenje svih vrsta poreza, pa naravno i poreza na dodatu vrijednost (PDV). Pri tome, nijednog trenutka nećemo smetnuti s uma uticaj takvih mjera na stanje državnog i lokalnih budžeta. Samo u početnom periodu smanjenje poreza će dovesti do smanjenja priliva budžetskih sredstava”, kazao je Dragić.\nSmanjenje poreza je, kako smatra, jedna od veoma važnih mjera koja poslovni ambijent čini podsticajnim, kako za strane, tako i za domaće investitore.\n“Zato bi naša sugestija i novoj Vladi bila ista – učinite sve da naš poslovni ambijent bude što konkurentniji i podsticajniji za biznis. Jer samo razvijeni biznis može obezbijediti naš ukupan ekonomski napredak i rast standarda naših građana”, poručio je Dragić.\nNa pitanje šta očekuje od nove Vlade po pitanju poboljšanja ekonomije u ovoj godini i šta očekuje od četvrtog paketa pomoći, Dragić je odgovorio da se obaveza da se intenzivira podrška i pomoć privredi i privrednicima nameće kao neophodnost, s obzirom na to da se stanje u privredi sve više usložnjava zbog pandemije.\n“U tom smislu posebnu podršku treba dati sektorima prioritetnim za razvoj naše ekonomije kakvi su, između ostalih, sektori turizma i poljoprivrede. Ova pomoć privredi, prema našem mišljenju, prije svega treba da se odnosi na finansijsku podršku koja joj je neophodna”, dodao je Dragić.\nPrethodna vlada je, kako je ocijenio, nastojala da sa tri paketa pomoći podrži privredu.\n“Ta podrška je imala kontinuitet, koji i nova Vlada očigledno želi da nastavi. Razumijemo s kakvim se teškoćama u smislu obezbjeđenja sredstava za funkcionisanje i same javne uprave suočavala prethodna, a isti problem očekuje i novu Vladu, ali ipak smatramo da je pomoć privredi trebalo da bude veća”, zaključio je Dragić.


Đokovićeva firma u Danskoj ne bavi se samo liječenjem korone - Index.ba\nNovak Đoković i njegova supruga Jelena su u junu 2020. godine, usred prvog vala pandemije koronavirusa, osnovali firmu QuantBioRes A/S, koja se ne bavi samo liječenjem korone, a zasnovana je na RRM biofizičkom modelu.\nFirma je registrovana u Danskoj, a osnivači i vlasnici 80 posto dionica firme su Novak (40,8 %) i Jelena (39,2 %) Đoković.\nNa službenoj stranici www.quantbiores.com u predstavljanju firme stoji da se bavi “razvijanjem tretmana i lijekova za retroviruse i otporne bakterije”.\n– RRM je biofizički model zasnovan na otkrićima da su određene periodičnosti/frekvencije unutar distribucije energija slobodnih elektrona duž proteina kritične za biološku funkciju proteina i interakciju sa proteinskim receptorima i drugim ciljevima.\nRRM tehnologija omogućava da se ove karakteristične frekvencije, koje su po prirodi elektromagnetne, identifikuju za svaku biološku funkciju/interakciju. Kada se identifikuje karakteristična frekvencija za biološku funkciju, moguće je analizirati biološku funkciju/interakciju proteina, predvidjeti bioaktivne mutacije i dizajnirati ‘de novo’ bioaktivne peptide sa željenom biološkom funkcijom, kao i predvidjeti elektromagnetnu frekvenciju koja može ometati određenu aktivnost proteina – navodi se.\nPročitajte: 1001. pobjeda Đokovića za titulu u „vječnom gradu“\nPrethodni članakMesić: Republika Srpska je nastala na genocidu\nNaredni članakBiden: Pretpostavljam da će Putin krenuti na Ukrajinu, a to će izazvati odgovor koji će skupo koštati Rusiju


Profesor međunarodnih odnosa na Fakultetu političkih nauka u Banjaluci Željko Budimir istakao je da je zloupotreba spoljne politike od ministra inostranih poslova u Savjetu ministara Bisere Turković praksa koju ona očigledno ne misli da mijenja do kraja svog mandata.\n"Ovaj put je riječ o veoma neozbiljnom i neodgovornom potezu, pogotovo zato što je Kina do sada pokazala punu principijelnost i da ne želi da se miješa u unutrašnja pitanja BiH. S druge strane, političko Sarajevo je već na nekoliko tema reagovalo potpuno suprotno i zadirući u unutrašnja pitanja Kine, a problem je što su ta reagovanja svaki put bila kao da su napisana u Briselu ili Vašingtonu", istakao je Budimir komentarišući najnoviji diplomatski skandal koji je uz podršku Turkovićeve izveo ambasador pri UN u Ženevi podrškom zajedničkoj izjavi pojedinih, uglavnom zapadnih zemalja o stanju ljudskih prava u Kini.\nBudimir je istakao da se sarajevska, odnosno bošnjačka politika ograđuje od svega što ne dolazi iz ta dva centra, što je neodgovorno prema građanima, prije svega građanima FBiH.\n"Ovaj potez može da ugrozi investicije Kine u BiH i podršku koju ta zemlja konstantno pruža BiH, a između ostalog i u borbi protiv virusa korona. Zato je veoma važno što je reagovao srpski član Predsjedništva BiH, precizirajući da to nije zvanični stav BiH, pogotovo ne stav Srba i Republike Srpske", rekao je Budimir za "Glas Srpske".\nSavjetnik za spoljnu politiku srpskog člana Predsjedništva BiH Ana Trišić Babić istakla je da kadar SDA, predvođen Biserom Turković, svojim potezima u kontinuitetu nanose štetu BiH.\n"Male zemlje kao što je BiH moraju da imaju poseban senzibilitet kada su u pitanju interesi velikih svjetskih sila i moraju dati sve od sebe da se ne nađu u vrtlogu njihovih sukoba i trvenja. Velike sile se na kraju obično dogovore, a male trpe posljedice. Plašim se da tako ne bude i u ovom slučaju", rekla je Babićeva.\nMediji su prenijeli da je iz kineskog Ministarstva spoljnih poslova poručeno da je pokušaj blaćenja Kine kroz usvajanje zajedničke izjave o stanju ljudskih prava ponovo propao.\n"Pozivamo ove zemlje da se dobro pogledaju u ogledalo, duboko razmisle i preduzmu konkretne mjere za rješavanje vlastitih ozbiljnih problema", naveli su iz kineskog ministarstva, govoreći o problemu i stanju ljudskih prava u zemljama poput Kanade, SAD i Velike Britanije.\nIzbio požar u podrumu cvjećare\nSarajevo dobija ulicu Bila Klintona\nSarajevo bi uskoro moglo dobiti ulicu Bila Klintona\nEksplozija uznemirila stanovnike: Bačena nepoznata eksplozivna naprava


POMOĆNIK MINISTRA STOJANOVIĆ: Nema razloga za protest taksista, razgovori se ne vode na ulici\nFoto: Vladimir Šporčić, Arhivska fotografija\n10.05.2018. 10:15h 10.05.2018. 10:29h\nBEOGRAD - Ne postoje razlozi za protest taksista, koji su jutros blokirali Trg Slaviju i Nemanjinu ulicu u Beogradu, rekao je danas pomoćnik ministra saobraćaja Saša Stojanović i poručio da razgovore o problemima taksista ne treba voditi na ulicama glavnog grada.\nStojanović je za Prvu TV ocenio da je licimerno da ovo udruženje koje protestuje, učestvuju mesec dana u Radnoj grupi o izmenana Zakona o prevozu putnika u drumskom saobracaju dana, a da sada blokiraju saobraćaj, te istakao da sa njima neće razgovarati na ulici.\nUgovorna privredna taksi komora Srbije, kako su naveli u saopštenju, traži da se zaustavi predlog promena i dopuna Zakona o prevozu putnika u drumskom saobracaju, da se iskoreni nelegalan prevoz u celoj Srbiji, promeni način reprograma duga i poštuje pravilo "jedan vozač, jedno taksi vozilo".\n"Nemaju nijedan razlog za protest. Imamo redovne sastanke radne grupe, bili su na četiri sastanka. Na ulici ne treba da razgovaramo. Licemerno je da učestvuju u radnoj grupi, a da pripremaju štrajk. Poslednji njihov pamflet za generalni štrajk ima političku konotaciju", rekao je Stojanović.\nfoto: Vladimir Šporčić/Vesna Popović\nStojanović je gostujući na Prvoj pokazao i izveštaj sa poslednjeg sastanka održanog 27. aprila, gde su, kako je naveo, taksisti učesnici protesta, izrazili zadovoljstvo, a onda se na sledećem sastanku koji je održan juče nisu pojavili.\n"U pitanju je lična promocija i pozicioniranje ovog udruženja na tržištu taksi usluga", ocenio je Stojanović.\nSa zahtevima ovog udruženja, međutim, ne slaže veliki broj najvećih taksi udruženja, kao što su Sindikat taksi vozača i autoprevoznika "Nezavisnost", Savez taksi udruženja Srbije "Satus", kao i taksi asocijacije Beograda i Novog sada i Niša.\nPrvi zahtev ovih prevoznika jeste da neko iz Vlade sasluša njihove predloge za izmenu Zakona o prevozu putnika, ali i ukidanje internet aplikacije "Kar go".\nŽele da se ograniči broj prevoznika, a ne vozila u gradu, kako na jedno vozilo ne bi mogla da se zaposle trojica taksista, pokrenuli su pitanje dobijanja i izdavanja licenci, monopolizacije lokacija od posebnog znacaja, poput aerodroma.\nStojanović tvrdi da je jedini razlog za strajk samopromocija jednog taksi udruženja, navodeći da u Beogradu ima 6.500 taksista, a na ulici ih je samo 250.\nSaobraćaj je obustavljen u Beogradskoj ulici, ulici kralja Milana, i u delu Nemanjine ulice od Resavske, gde se nalazi više vladinih minsitarstava, a policija usmerava vozila na alternativne pravce.\nKako je rečeno u dispečerskom centru GSP, trenutno ne rade tramvajske i trolejbuske linije koje idu preko Slavije, dok autobusi koriste okolne ulice.\ntaksistaNemanjinaSlavijaprotestdržavni sekretarSaša Stojanović


Hidrogen (vodonik) je najjednostavniji element periodnog sistema elemenata. Atom hidrogena se sastoji samo od jednog protona i jednog elektrona. Ovaj element je i najrasprostranjeniji u univerzumu, ali uprkos svojoj jednostavnost i raspoloživoj količini, hidrogen se ne pojavljuje u prirodnom obliku kao gas na Zemlji nego je uvijek kombiniran sa drugim elementima. Voda, na primjer, je\nHidrogen (vodonik) je najjednostavniji element periodnog sistema elemenata. Atom hidrogena se sastoji samo od jednog protona i jednog elektrona. Ovaj element je i najrasprostranjeniji u univerzumu, ali uprkos svojoj jednostavnost i raspoloživoj količini, hidrogen se ne pojavljuje u prirodnom obliku kao gas na Zemlji nego je uvijek kombiniran sa drugim elementima. Voda, na primjer, je sastavljena od hidrogena i kisika (H2O).\nHidrogen se može naći i u mnogim organskim jedinjenjima, posebno hidrokarbonatima koji su sastavni dio većine goriva poput nafte, prirodnog plina, metanola i propana. Vodonik se može odvojiti od hidrokarbonata na visokim temperaturama u procesu koji je poznat kao reformacija. Trenutno najviše hidrogena se dobije reformacijom prirodnog gasa. Moguće je i koristiti električnu energiju, i putem procesa elektrolize razdvojiti čestice kisika i hidrogena u vodi. Neke alge i bakterije koristeći sunčevu energiju proizvode hidrogen u određenim uslovima.\nHidrogen nosi veliku energiju, a sa druge strane prilikom izgaranja ne proizvodi gotovo nikakvo zagađenje. NASA koristi tečni hidrogen od 1970tih, kao pogonsko gorivo za rakete i šatlove. Hidrogenske ćelije pokreću elektronski sistem šatla, i pri tome proizvode čist nus-produkt vodu, koju astronauti piju.\nPogonske ćelije kombinuju hidrogen i oksigen da bi proizvele električnu energiju, toplotu i vodu. Pogonske ćelije se često porede sa baterijama, jer pretvaraju energiju stvorenu hemijskom reakcijom u upotrebljivu električnu energiju. Međutim, pogonske ćelije će davati energiju dokle god imaju gorivo (hidrogen) bez gubitka napona.\nTehnologija pogonskih ćelija ima veliku perspektivu da se koristi kao izvor toplote i električne energije za zgrade, i kao pogon sa električne motore vozila. Ove ćelije najbolje rade na čisti hidrogen, no ostala goriva poput metanola, prirodnog gasa i drugih mogu se preraditi da proizvode hidrogen koji je potreban pogonskim ćelijama. A neke mogu i direktno koristiti metanol bez potrebe za preradom.\nHidrogen u budućnosti će se moći koristit i kao prenosnik električne energije. Neki obnovljivi izvori energije poput sunca ili vjetra ne mogu uvijek proizvoditi energiju, ali mogu uz proizvodnju energije proizvoditi i hidrogen, koji bi bio distribuiran po potrebi.


Vujošević: Želimo potvrdu napretka - Jadranska liga, Košarka, Top News\nVujošević: Želimo potvrdu napretka\nAleksandar Milosavljević 07.12.2013., 16:11\nNastavljaju crno-beli u ritmu dve utakmice nedeljno, posle još jednog evroligaškog okršaja, ovoga puta u Kombank areni, tim iz Humske odlazi na put u Mađarsku gde ih očekuje susret sa ekipom Solnoka. Meč 11. kola ABA lige zakazan je za nedelju 8. decembar sa početkom u 17 časova.\nAktuelni šampion Srbije i regionalnog takmičenja se nalazi na deobi prvog mesta na tabeli sa učinkom od osam pobeda i dva poraza, dok je mađarski tim trenutno na 12. mestu sa skorom od sedam izgubljenih mečeva i tri pobede.\nU prethodnom kolu Partizan NIS je savladao Union Olimpiju rezultatom 63:52, a ekipa Sonkoka je izgubila od Cedevite u gostima rezultatom 98:87.\n„Utakmica od velikog značaja za nas i protivnik koji posebno na domaćem terenu pruža i više od svojih objektivnih mogućnosti, pogotovu u specifičnoj atmosferi koja vlada u njihovoj maloj sali. Oni su selektirali jedan veoma dobar tim, koji pritisnut problemima povreda, nije pokazao svoju pravu vrednost na početku sezone. Vezali su četiri poraza i biće sigurno motivisani da prekinu taj niz protiv nas.\nU odnosu na prethodnu sezonu to je dosta renoviran tim, gde se kao lider nameće igrač na poziciji plejmejkera Voren. Tu je i odličan šuter Holidej, kao i igrač koji je na poziciji tri-četiri Oliver. Sliku rostera maksimalno ispunjuju njihovi reprezentativci koji su takođe veoma značajni za sam njihove način igre. Pre svega mislim na plejmejkera Simona, igrače na poziciji dva, odnosno tri Vojvodu i Horvata, tako i na njihove visoke igrače, Loranta, Kelera i veoma iskusnog Badera, koji je bio povređen na poslednjim utakmicama, pa je pitanje da li će biti u timu. Tu su i naši internacionalci Rakić, Ivošev i Marković.\nJasno je da je to tim koji ima kvalitet i njihova trenutna pozicija nije realna slika vrednosti, što potvrđuju i neke utakmice koje su odigrali Čelendž kupu. Posle jedne odlične partije koju smo prikazali protiv Budiveljnika u Evroligi, koja nas je ostavila i dalje u krugu ekipa koje mogu da razmišljaju o prolasku u Top 16 fazu, mi smo u poziciji da svoje misli prebacimo na ABA ligu. U regionalnom takmičenju želimo još jednu potvrdu timskog napretka i samog koncepta koji egzistira i koji nas ostavlja u poziciji za sam vrh ABA lige“ -, istakao je šef stručnog štaba crno-belih Duško Vujošević.\nPrethodna vest Olimpik otpustio Bopa\nSledeća vest Inter nudi Sitiju Handanovića za Jovetića\nHotSport 20.06.2021., 23:40\nOlimpik otpustio Bopa\nInter nudi Sitiju Handanovića za Jovetića


Prvo veče Festivala ispunilo očekivanja – GM Press\nPrvo veče 13. Srpskog festivala svetske muzike proteklo je u odličnoj atmosferi u prisustvu mnogobrojnih Milanovčana. Organizatori su dokazali da su spremni da i za kratko vreme organizuju dobar provod i ispune očekivanja sugrađana.\nZvuci trube Dejana Petrovića i Big benda uz najveće hitove domaće i strane muzike naišli su na oduševljenje publike koja je aplauzom nagradila svaku melodiju.\nA kako to obično biva u Šumadiji, kada se dobra muzika i raspoloženje ujedine, onda ne izostane ni kolo.\nTokom prve večeri Festivala, Milanovčane je pozdravio i jedan od najpoznatijih violinista Branko Ristić. Njegov nastup najavio je Sabor violinista Srbije koji će biti održan 20.,21. i 22. avgusta u Pranjanima.\nU svakom slučaju, izgleda da je Milanovčanima nedostajalo druženje na Trgu kneza Mihaila kao i pozitivne vibracije koje svake godine organizatori Srpskog festivala daruju svojim sugrađanima.\nDruženje u okviru 13. Festivala nastavlja se sutra od 18 sati, kada je predviđen Sportski program za mališane. Od 20 do 21h muzikom na Trgu kneza Mihaila prisutne će zabavljati Džengi i prijatelji. Već od 21 sat organizatori najavljuju zvuke tradicionalne muzike i pesama. Nastupiće Svetski muzicki centar, KUD Šumadija i Izvorna pevačka grupa Crnućanka.\nTokom trajanja Festivala, posetioci imaju priliku da učestvuju u humanitarnoj pomoći za malenu Srnu Dragojević iz Gornjeg Milanovca, koja boluje od mijelodisplastičnog sindroma (grupa povezanih poremećaja koštane srži) i za čije lečenje u inostranstvu je potrebno obezbediti oko 260.000 evra.\nTags: 13. Srpski festival svetske muzike, big bend, branko ristic, dejan petrovic


Imagine Cup je globalno takmičenje koje omogućava budućoj generaciji studenata računarstva da se udruže i koriste svoju kreativnost, strast i poznavanje tehnologija, kako bi kreirali aplikacije koje oblikuju svet koji nas okružuje – način na koji živimo, radimo i zabavljamo se. Svake godine na desetine hiljada studenata iz celog sveta takmiče se u osvajanju vrednih novčanih nagrada, putovanja, ali i za čast da kući donesu prestižni Imagine Cup – nagradu koja svedoči o snazi njihove kreativnosti i inovativnosti. Srpski timovi su do sada ostvarili značajne uspehe na ovom takmičenju – nekoliko godina su se plasirali u svetsko finale, a bili su i globalni vicešampioni 2010. godine.\nMicrosoft Imagine povezuje studente sa tehnologijama, resursima i iskustvima koja su im potrebna da svoje veštine usavrše ne samo za potrebe sadašnjeg tržišta – već i da oni sami budu ti koji će definisati poslove i potrebe budućnosti.\nImagine Cup takmičenje ima nekoliko faza:\n1. Prijave timova i projekata – do 1. maja 2018. godine\n2. Odluka o regionalnim timovima koji idu na svetsko finale – 1. jun 2018. godine\n3. Svetsko finale u Sijetlu – jul 2018. godine\nZa Imagine Cup srpski studenti se mogu prijaviti putem linka imagine.microsoft.com/en-us, do 1. maja 2018. godine, a više detalja i potrebnih informacija mogu saznati na https://imagine.microsoft.com/en-us/Country/RS.\nKroz proces takmičenja studenti će imati i konkretnu pomoć zahvaljujući Imagine Cup Academy programu, na čijim će webinarima moći da saznaju mnoge korisne preporuke vezane za razvoj svojih ideja i projekata. Prvi sledeći webinar održava se već 27. marta, na temu Put od studentske ideje do startapa.


Ministarstvo zaštite životne sredine u saradnji sa Privrednom komorom Srbije i Švedskom agencijom za hemikalije (KemI), u okviru bilateralnog projekta „Upravljanje rizikom od hemikalija u Srbiji“ koji finansira Švedska agencija za međunarodni razvoj i saradnju (Sida), organizuje seminar na temu „Elektronska platforma za biocidne proizvode – eIRH portal za Registar biocidnih proizvoda“. Cilj seminara je da se učesnicima predstavi elektronska platforma za podnošenje zahteva za upis biocidnog proizvoda u Privremenu listu. Korišćenje ove platforme omogućiće nosiocima obaveze da propisane podatke o biocidnom proizvodu (osnovne informacije) dostave elektronskim putem, čime se olakšava primena Zakona o biocidnim proizvodima, ostvaruju značajne uštede u vremenu i smanjuju troškovi i unapređuje komunikacija sa nadležnim organom. Seminar je namenjen privrednim subjektima koji stavljaju biocidne proizvode u promet, pre svega odgovornim licima i zaposlenima, kao i savetnicima za hemikalije koji su uključeni u poslove upravljanja biocidnim proizvodima. Seminar će se održati 24. aprila 2019. godine u Privrednoj komori Srbije (sala 1), Resavska 13 – 15, Beograd, sa početkom u 10 časova.ž Preuzeto sa http://www.ekologija.gov.rs/


Subotičani najbolji na 11. Sportskoj olimpijadi radnika Vojvodine\nGradonačelnik Subotice Jene Maglai i član Gradskog veća zadužen za sport, omladinu i turizam Vjekoslav Ostrogonac, danas su, u Plavoj sali Gradske kuće, primili delegaciju Subotičana koji su učestvovali na 11. Sportskoj olimpijadi radnika Vojvodine, održanoj u Srbobranu, od 3. do 5. jula 2015. godine. Na ovom takmičenju Subotičani su bili najbrojniji i najuspešniji, jer su ukupno osvojili 14 zlatnih medalja (devet u ekipnoj i pet u pojedinačnoj konkurenciji), 11 srebrnih i 12 bronzanih medalja.\nGradonačelnik Maglai je pozdravio prisutne, pohvalio učešće Subotičana na ovoj sportskoj manifestaciji i čestitao im na osvojenim medaljama i odličnim rezultatima.\n- Smatram da je pozitivna stvar da održavamo tradiciju sportskih radničkih igara i da se sportom bavimo kontinuirano, jer je važno da čovek održava svoju fizičku kondiciju i zdravlje. Veliki broj medalja koje ste osvojili pokazuje da Subotica ima veoma dobre sportiste i rezultate iza sebe. Grad Subotica će i dalje davati podršku ovakvim manifestacijama i igrama –rekao je Jene Maglai.\nVjekoslav Ostrogonac se zahvalio svima koji su doprineli učešću Subotičana na ovoj sportskoj manifestaciji, posebno Savezu „Sport za sve” Vojvodine, i dodao da su sport i rekreacija sastavni deo zdravog načina života.\n- Osvojili ste mnogo medalja i pehara, a sa činjenicom da ste na ovom takmičenju bili najmasovniji i najbolji trebalo bi da se ponosimo – istakao je Ostrogonac, podsetivši prisutne na činjenicu da je usvojena Strategija razvoja sporta u našem gradu i da je u ovom važnom dokumentu u velikoj meri obuhvaćena i rekreacija.\nUz izražavanje zahvalnosti na prijemu, predsednik Skupštine Saveza „Sport za sve“ Vojvodine, Marko Marjanušić, podsetio је da ova sportska manifestacija pronalazi svoje mesto u sportskom svetu već 44 godine.


Međunarodni dan knjige : Južne vesti\nBiblioteka u Leskovcu poziva građane da doniraju knjige za decu\n09:22, 10. 2. 2022.\nPovodom Međunarodnog dana darivanja knjiga koji se obeležava 14. februara, Narodna biblioteka "Radoje Domanović" u Leskovcu poziva sve zainteresovane građane da sutra, 11. februara, u periodu od 7 do 19 sati doniraju dečje knjige namenjene školskim bibliotekama.\nBesplatno članstvo u Biblioteci za Leskovčane\n11:13, 6. 9. 2019.\nPovodom Međunarodnog dana pismenosti koji se obeležava u ponedeljak, 9. septembra, leskovačka Narodna biblioteka građanima poklanja besplatan upis za članstvo na 3 meseca, kažu iz ove ustanove. Upis za zainteresovane ljubitelje knjige biće organizovan od 7 do 19 sati.\nPoklonite knjige i slikovnice deci sa Kosova\n14:11, 22. 4. 2015.\nNišlije koje žele da deci sa Kosova poklone knjige i slikovnice, moći će to da učine od 23. do 26. aprila na različitim lokacijama, ali i da dobiju popust na članarinu u Narodnoj biblioteci povodom Svetskog dana knjige.\nIstorijski arhiv obeležio Svetski dan knjige\n13:52, 23. 4. 2014.\nIstorijski arhiv poklonio je po jedan primerak "Društvene istorije Vranja" školskim bibliotekama i ustanovama kulture u tom gradu povodom Svetskog dana knjige.\nObeležen Međunarodni dan knjige\n09:43, 24. 4. 2013.\nU Narodnom muzeju Toplice povodom Međunarodnog dana knjige organizovano je druženje pesnikinje Violete Jović sa učenicima OŠ"Milić Rakić Mirko", a Sajam knjiga organizovan je u OŠ "Nikodije Stojanović Tatko".


Novi protest 'Jedan od pet miliona' u BG, KG i GM FOTO\nIzvor: B92, 12.Jan.2019, 19:25\nU Beogradu je održana šesta protestna šestnja pod sloganom "Jedan od pet miliona", a njeni učesnici su ponovili ranije zahteve.\nOkupljeni duvaju u pištaljke i nose transparente sa natpisima "Ima nas pet miliona", >> Pročitaj celu vest na sajtu B92 << "Mi smo uz narod, ne uz sadašnje i bivše lopove", "Ustani Srbijo". Saobraćaj u Vasinoj ulici je obustavljen.\nOrganizatori protesta "Jedan od pet miliona" su na Platou ispred Filozofskog fakulteta u Beogradu zatražili od nadležnih da otkriju ubice lidera Gi SDP Olivera Ivanovića i pozvali građane da dođu u sredu, 16. janura na miran skup povodom godišnjice njegovog ubistva.\n"Mi sa Kosova ne tražimo mnogo mi tražimo da se Srbi, ne plaše Srba, a od kako je Vučić na vlasti mi se plašimo Srba", rekla je Trajković.\nOna je kazala da je Vučić priznao pravni sistem Kosova kao legalan i legitiman i da zbog toga treba da isporuči Prištini Milana Radojičića koji je, dodala je, osumnjičen da je umešan u ubistvo Ivanovića.\nZahtevi demonstranata su prošireni, traži se pet minuta na javnom servisu o protestima, kao i pronalazak počionilaca i nalogodavaca ubistva Olivera Ivanovića i nalogodavaca napada na novinara Milana Jovanovića.\nUčesnici protesta "Budi jedan od pet miliona-Kragujevac" su od predstavnika vlasti zatražili da govore istinu i poštuju zakone, jer je to uslov za normalizaciju društva i uređenje sistema.\nVesti-online.com: Šesti protest "Jedan od pet miliona" (FOTO)\nB92: Beograd: Koji zahtevi su važni učesnicima protesta\nOrganizatori protesta "Jedan od pet miliona" večeras su na Platou ispred Filozofskog fakulteta u Beogradu zatražili od nadležnih da otkriju ubice lidera Gi SDP Olivera Ivanovića i pozvali gradjane da dodju u sredu, 16. janura na miran skup povodom godišnjice njegovog ubistva."On je bio jedan od...\nViše hiljada ljudi učestvovalo je u šestoj po redu protesnoj šetnji protiv nasilja i aktuelne vlasti "Jedan od pet miliona“ u Beogradu. Skup je počeo na platou ispred Filozofskog fakulteta u Beogradu, a nakon obraćanja glumca Branislava Trifunovića i političarke Rade Trajković, krenula je...\nIzvor: Vesti-online.com, 13.Jan.2019, 11:15\nPredsednica nevladine organizacije Evropski pokret s KiM Rada Trajković je, na šestom po redu protestu u Beogradu, poručila Vučiću: Ako priznaješ pravni sistem Kosova, izruči Milana Radoičića Prištini, ne pravi od Beograda sigurnu kuću za kriminalce. Mi tražimo da se Srbi ne plaše Srba,...


Dok građani udišu loš vazduh, rešenja za zagađenje ne daju rezultate - Centar za istraživačko novinarstvo Srbije\nPogled na Novi Beograd, zagađenje u januaru 2020; foto: CINS\nPKV ima samo šest gradova\nZaječar, Požarevac i Beočin još uvek nemaju obavezu da izrade PKV, jer su se na listi najzagađenijih mesta prvi put našli 2019, u godišnjem izveštaju SEPA-e o stanju kvaliteta vazduha.\nPored PKV potrebne i brže mere\nPored PKV, mesta u kojima postoji opasnost da će nivoi zagađujućih materija prekoračiti jednu ili više koncentracija opasnih po zdravlje ljudi su u obavezi da donesu i kratkoročni akcioni plan (KAP), kako bi brzo reagovali i smanjili zagađenje.\nKAP može biti sastavni deo PKV ili zaseban dokument, a donosi se zbog planiranja i sprovođenja hitnih mera koje brzo mogu da dovedu do poboljšanja kvaliteta vazduha.\n„Ako imamo neku vanrednu situaciju, u smislu jako velikog zagađenja, to je neka mera koja će moći tog trenutka da se primeni. Ona ne može dugotrajno da se primenjuje i iz tog razloga su te kratkoročne mere usredsređene, odnosno odvijaju se vezano za oblast saobraćaja, vezano za oblast industrije i gradnje, odnosno izgradnje“, objašnjava za CINS Vesna Mitrović.\nEU opominje na nedostatak planova\nEvropska komisija (EK) u svojim izveštajima o napretku Srbije, u delu koji se odnosi na životnu sredinu i klimatske promene, već godinama prati stanje kvaliteta vazduha. Komisija je u više navrata primetila da samo neki gradovi sa prekomerno zagađenim vazduhom imaju usvojene PKV, i ukazala da i drugi treba da ih izrade. U poslednjem izveštaju za 2019, s početka oktobra, navode da, iako su zakoni u Srbiji usklađeni sa načelima Evropske unije, treba da se ubrza njihovo sprovođenje i sprovođenje planova za kvalitet vazduha. Takođe, kao prioritet EK ističe rešavanje zagađenja iz Termoelektrane Kostolac B, o kojoj je CINS ranije pisao.\nkappkvplan kvaliteta vazduhaSEPAvazduhzagađenje


Izvor: Narodna biblioteka "Dušan Matić" / MEDIA PS\nU septembru 2021. godine, Narodna biblioteka “Dušan Matić” i Opština Ćuprija obeležavaju značajan jubilej: 40 godina trajanja kulturne manifestacije Matićevi dani.\nManifestacija je posvećena književniku i akademiku Dušanu Matiću, koji je rođen u Ćupriji 13. septembra 1898. godine.\nNakon smrti Dušana Matića (12. septembar 1980), u želji da se na dostojanstven način oduže svom sugrađaninu, tadašnji kulturni poslenici Ćuprije organizovali su 29. maja 1981. godine “Dan Matića”. Tog majskog dana, u Galeriji Doma JNA, u prisustvu njegove supruge Lele Matić, otvorena je izložba crteža Dušana Matića.\nTada se rodila ideja o pokretanju jedne kulturne manifestacije posvećene Dušanu Matiću i koja bi se održavala svake godine. Samo mesec dana nakon otvaranja “Dana Matića”, 29. juna 1981. godine na Skupštini Samoupravne interesne zajednice kulture Opštine Ćuprija doneta je Odluka o uspostavljanju “Matićevih dana”. I već 13. septembra 1982. godine u Galeriji Doma JNA otvorena je izložba slika akademika Peđe Milosavljeveća. Time su otvoreni prvi Matićevi dani koji traju već četiri decenije.\nCilj Manifestacije je pre svega promocija i afirmacija mladih literarnih stvaralaca, sećanje na život i rad Dušana Matića, podržavanje kulturnih i tradicionalnih vrednosti, ali i promovisanje novih tendencija u savremenom stvaralaštvu u oblasti kulture i umetnosti.\nProgram Manifestacije je zamišljen sa namerom da se taj avangardni duh ogleda u svakom segmentu pojedinačno, a kao niz kulturnih dešavanja koja će svojim sadržajem privući najrazličitiju publiku.\nOvogodišnji 40. Matićevi dani svojim sadržajem i kvalitetom uspešno promovišu savremeno stvaralaštvo u književnosti, ali i u drugim oblastima kulture i umetnosti.\nCentralni deo kulturne manifestacije Matićevi dani je dodela prestižne književne nagrade “Matićev šal” i održavanje okruglog stola – naučnog skupa o životu i stvaralaštvu Dušana Matića.\nTokom 40 godina trajanja Manifestacije kroz Ćupriju i našu Biblioteku prošao je impresivan broj najznačajnijih imena srpske kulture i umetnosti: književnici, slikari, muzičari, glumci, književni kritičari…\nBudući da imaju tako dugi vek trajanja, Matićevi dani su danas jedna od najvažnijih književnih manifestacija u Srbiji.\nmanifestacije Matićevi dani za kulturni život Srbije prepoznalo je i Ministarstvo kulture Vlade Republike Srbije koje, zajedno sa Opštinom Ćuprija, učestvuje u sufinansiranju Manifestacije.


"Crna Gora skriveni biser Mediterana"\nU sklopu zvanične online kampanje za promociju crnogorske turističke ponude, u Crnoj Gori su boravili francuski blogeri i tom prilikom snimili i video koji predstavlja sve ono što su vidjeli i doživjeli u Crnoj Gori.\n"Polin i Benua su francuski blogeri koji od 2013. godine priče sa svojih putovanja, fotografije i video zapise objavljuju na sajtu worldelse.com, kao i na društvenim mrežama. Ubrajaju se među najuticajnije travel blogere u Francuskoj i uživaju veliko povjerenje svoje mnogobrojne publike", saopšteno je iz Ministarstva turizma.\nBlogeri su u maju boravili u Crtnoj Gori u okviru Zvanične online kampanje za promociju crnogorske turističke ponude, koju realizuju Ministarstvo održivog razvoja i turizma i Nacionalna turistička organizacija. Njihovu posjetu su podržale i turističke organizacije Budve i Kotora.\n"Crnu Goru na svom sajtu opisuju kao zemlju jedinstvenih prirodnih kontrasta i ljepota, nazivajući je 'skrivenim biserom Mediterana'. Poseban utisak na njih je ostavilo gostoprimstvo Crnogoraca koje ih je dočekalo u svakom kraju naše države, a video koji su snimili najbolje dočarava koliko im se dopalo sve što su vidjeli i doživjeli u Crnoj Gori", navodi se u saopštenju ministarstva.


Projekti nisu rješenje, tražimo sistemsku podršku institucija vlasti\nUdruženje slijepih Kantona Sarajevo je 18.juna 2019.godine organizovalo je okrugli sto na temu: "Implementacija Akcionog plana za unapređenje prava i položaja osoba s invaliditetom u Kantonu Sarajevo”.\nU radu ovog okruglog stola učestvovali su predstavnici federalnih i kantonalnih ministarstava, zastupnici kantonalnih i federalnih parlamenata ,Grada Sarajeva, općina i javnih ustanova, te predstavnici Saveza slijepih Švedske (SRF), MyRight-a i članovi Udruženja. Detaljno se diskutovalo o implementaciji Akcionog plana za unapređenje prava i položaja osoba s invaliditetom u Kantonu Sarajevo 2017-2021”, o utvrđenim prioritetima, sa posebnim fokusom na položaj slijepih osoba i problemima sa kojima se susreću u svakodnevnom životu.\nTakođer, razgovaralo se i o načinima podrške organizacijama osoba s invaliditetom od strane institucija vlasti u Kantonu Sarajevo.\nArvid Linden iz Saveza slijepih Švedske upoznao je prisutne sa podrškom koju država Švedska pruža slijepim osobama i njihovim organizacijama. Predstavnici federalnog i kantonalnog ministarstva za socijalnu politiku Dobrica Jonjić i Cica Pljevljak govorili su implementaciji federalne Strategije i aktivnostima koje se planiraju poduzeti u narednom periodu Članovi Udruženja slijepih govorili su o ličnim iskustiva i problemima sa kojima se susreću u svakodnevnom životu , te potrebnoj podršci od institucija vlasti.\nPredstavnica MyRight-a Binasa Goralija prezentirala je prisutnim dosadašnji rad MyRighta u BiH, kao i o budućim planovima.\nZastupnica u Skupštini Kantona Sarajevo Bibija Kerla, u svom veoma emotivnom izlaganju, pokazala je veliko razumijevanje za probleme slijepih i obećala da će se kao zastupnica u kantonalnoj Skupštini zalagati da se sistemski riješi podrška slijepim osobama, te da se obezbijede adekvatni uvjeti za rad i djelovanje Udruženja slijepih.\nPreko 50 prisutnih osoba na okruglom stolu jednoglasno je zaključilo da institucije vlasti na svim nivoimatrebaju više paženje posvetiti rješavanju problema slijepih osoba, te kroz sistem obezbijediti podršku koja je neophodna za veću inkluziju slijepih osoba. Također je ocijenjeno da Udruženje slijepih ima značajnu ulogu u zagovaranju za bolji položaj slijepih osoba, te da to sistem treba prepoznati i obezbijediti adekvatne uslove za njegov rad. Potvrđeno je ranije opredjeljenje da se osnovna prava osoba sa invaliditetom ne mogu ostvarivati kroz projekte , već da ih treba prepoznati sistem i regulisati zakonima i drugim propisima.\nOvaj Okrugli sto je organizovan u okviru projekta: "Unapređenje dugoročneodrživosti Udruženja slijepih Kantona Sarajevo i drugih organizacija slijepih u Federaciji BiH kroz edukaciju, zagovaranje i podizanje svijesti" koji finansijski podržava MyRight i Savez slijepih Švedske – SRF.


Sjeverna Makedonija će proglasiti vanredno stanje zbog korona virusa\nFoto: Image by fernando zhiminaicela from Pixabay\nDaliborka Pejić, 19/11/2020\nPremijer Sjeverne Makedonije Zoran Zaev najavio da će najkasnije sutra uveče na teritoriji cijele zemlje biti proglašeno vanredno stanje u trajanju od 30 dana.\n“Najkasnije sutra uveče ćemo održati sjednicu Vlade, a ako budu spremne sve instuticije u pravno-formalnom aspektu, spremni smo i večeras da to uradimo. Uvjeren sam da ćemo najkasnije sutra uveče proglastiti 30-dnevno vanredno stanje”, rekao je Zaev poslije sjednice Savjeta za bezbjednost na kojoj je odlučeno da se Vladi predloži da uvede vanredno stanje.\nZaev, koji je kao premijer i član tog saveta, rekao je da se ne isključuje mogućnost za karantin, policijski čas ili slično, ali da se to u ovom trenutku ne razmatra.\nPredsjednik Sjeverne Makedonije Stevo Pendarovski objasnio je da proglašavanje vanrednog stanja daje široke mogućnosti za angažovanje vojske u podršci zdravstvenim institucijama i vladi i da preuzme upravljanje privatnim zdravstvenim ustanovama.\n“Tu se ne radi o nacionalizaciji zdravstvenih ustanova, već eventualno o upravljanju njima u borbi protiv pandemije, i to u obimu u kojem vlada procijeni da je potrebno”, rekao je Pendarovski.\nMinistar zdravlja Sjeverne Makedonije Venko Filipče je rekao da je ovaj period stvarno kritičan i da se očekuje da će u jednom periodu broj novozaraženih biti linearan.\n“Očekuje nas kritičan period u kojem će biti potrebe za bolničkim kapacitetima. U potpunosti je mobilizovan zdravstveni kadar u javnim ustanovama, ali je ipak moguće da dođe do situacije da su potrebni dodatni resursi, kako bolnički kreveti za smještaj, tako i kadar. Sve kapacitete ćemo uzeti u obzir, a za upravljanje će biti odgovorne državne institucije”, rekao je Filipče.\nTags\t#sjeverna makedonija\nNa Kosovu 807 novozaraženih, 14 preminulih\nEU uvodi nove sankcije Minsku


Gulašijada u Ugljarevu okupila 64 ekipe - KruševacGrad\nGulašijada u Ugljarevu okupila 64 ekipe\nSvake godine u Ugljarevu, na tromedji Kraljeva, Trstenika i Vrnjacke Banje, organizuje se takmicenje u kuvanju gulasa, Gulašijada. Ovogodišnja Gulašijada ostaće upamćena po broju posetilaca i onih koji su se prijavili u takmičarskom delu\nŠesta po redu Gulašijada u Ugljarevu privukla je brojne goste i one koji su želeli da se okušaju u kuvanju najboljeg gulaša. Gosti su u Ugljarevo pristigli su i iz Trstenika i okoline, ali i iz Vrnjačke Banje, Kruševca, Kraljeva, Vranja, Kladova i Republike Srpske.\nUkupno 64 ekipe iz cele Srbije imale su želju da se okušaju u takmičenju i skuvaju najbolji gulaš, a za to vreme publika i takmičari imali su priliku da uživaju u dobro pripremljenom kulturno umetničkom programu u kojem su učestvovali folklorni ansambli iz Trstenika i Vrnjačke Banje.\nOrganizatori Gulašijade, MZ Ugljarevo i FK “Omladinac” iz ovog sela, uz podršku opštine Trstenik i brojnih donatora, potrudili su se da budu dobri domaćini svima.\n30.01.2017 0 168\n28. jula 2021., 11:38


Najnovije vesti za hashtag #izbori\nPregled povezanih vesti • Oznaka: #izbori\nKome odgovara niži cenzus i šta zanima birače\nSkupština Srbije usvojiila je izmene Zakona o izboru narodnih poslanika i Zakona o lokalnim izborima kojima je izborni cenzus snižen sa pet na tri odsto. Usvojen je i predlog da se na izbornim… [...]\nGrađani Srbije na izbore će izaći 26. aprila, a istog dana biće održani i lokalni i parlamentarni izbori, potvrdio je u nedelju generalni sekretar predsednika Srbije Nikola Selaković. Prema pisanju Novosti, predsednik Srbije… [...]\nGrađani Srbije na izbore će izaći 26. aprila, objavila je Prva TV pozivajući se na neimenovane izvore. Istog dana biće održani i lokalni i parlamentarni izbori, navodi ta televizija. Generalni sekretar predsednika Srbije… [...]\nStranke okupljene u Savezu za Srbiju u Čačku na predstojeće izbore neće izaći, jer ne postoje pravedni i fer uslovi koji bi omogućili ravnopravno učešće svih stranaka, istaknuto je na danas održanoj konferenciji… [...]\nIzborna godina na Zapadnom Balkanu\nPet država, pet izlazaka na birališta, i sve to u narednih nekoliko meseci. Tako će izgledati ova, izborna godina na Zapadnom Balkanu, na kome će gotovo sve države nekadašnje SFRJ birati svoje predstavnike,… [...]\nParlamentarni i lokalni izbori u Srbiji održaće se 19. ili 26. aprila, saopštio je predsednik Aleksandar Vučić. Vučić je, gostujući na TV Prva, upitan kada izlazimo na birališta, odgovorio: "Ili 19. ili 26.… [...]\nPrvi rezultati: Pobeda Milanovića\nKandidat SDP-a Zoran Milanović pobedio je u drugom krugu predsedničkih izbora u Hrvatskoj pokazuju prvi privremeni rezultati sa više od 53 odsto obrađenih biračkih mesta. Prema izlaznoj anketi Ipsosa koju je objavio HRT,… [...]\nDanas Glavni odbor SNS\nGlavni odbor Srpske napredne stranke (SNS) razmatraće danas od 11 sati na sednici u Beogradu pripreme za predstojeće parlamentarne izbore. - Izbori su uvek teški za one koji hoće da pobede i ponašaju… [...]\nMediji: Male šanse da SNS i SPS budu na jednoj listi\nPolitika i Novosti u štampanim izdanjima bave se najavama predizbornih i postizbornih koalicija, a glavna je tema da li će SPS i SNS ići zajedno ili odvojeno na prolećne izbore. Tako Politika pod… [...]\nIzbori 26. aprila ili 3. maja\nPredsednik Srbije, Aleksandar Vučić je rekao da će izbori biti održani 26. aprila ili 3. maja, a na pitanje da li će SNS na te izbore izaći sa dosadašnjim koalicionim partnerima, odgovorio je… [...]\nTreća runda dijaloga političkih partija sa evropskim predstavnicima biće održana danas u Skupštini Srbije. Istovremeno, u Republičkoj izbornoj komisiji počela je obuka 500 instruktora u okviru obuke svih članova biračkih odbora, koji učestvuju… [...]


Karadžiću nametnut branilac\nHaški sud je danas odlučio - Radovanu Karadžiću će biti određen pravni savetnik, branilac koji će zastupati njegove interese pred sudom. Dajući braniocu vreme da se pripremi za proces, sudije Trubunala su donele odluku da se suđenje nekadašnjem političkom vođi bosanskih Srba, optuženom za genocid i zločine protiv čovečnosti počinjene nad Bošnjacima i Hrvatima u Bosni i Hercegovini, nastavi 1. marta 2010. godine.\nU obrazloženju sudske odluke se podseća da je proces protiv Karadžića počeo bez njegovog prisustva u sudnici, iako je optuženi u više navrata upozoren da će njegova odluka da se ne pojavi pred sudijama imati određene posledice po dalji tok procesa. Karadžić i njegovi pravni savetnici smatraju da nisu imali dovoljno vremena za pripremu odbrane, što, po njima, ne garantuje pošteno i efikasno suđenje.\nIpak, optuženom se ostavlja pravo da u određenim radnjama sam sebe predstavlja pred sudom - poput podnošenja pismenih akata i odgovora na njih. Odlukom suda se jasno ukazuje - ukoliko Karadžić i tokom martovskog nastavka suđenja nastavi namerno da odsustvuje sa sudskog procesa ili na bilo koji drugi način ometa suđenje, biće mu ukinuto pravo da se sam predstavlja, ukinuće se podrška pridodatog tima odbrane, a zastupnik koji mu se odredi preuzeće dužnost predstavljanja optuženog.


Podržan budžet institucija BiH u prvom čitanju - Klix.ba\nPredstavnički dom Parlamentarne skupštine BiH usvojio je danas u Sarajevu u prvom čitanju prijedlog budžeta BiH za 2010. godinu kojim se za finansiranje institucija BiH predviđa 1.028.034.000 KM i 341.655.000 KM za servisiranje spoljnog duga.\nSredstva planirana za finansiranje institucija BiH u narednoj godini za 7.324.000 KM ili jedan odsto niža su u odnosu na ovogodišnji budžet, dok su sredstva za servisiranje spoljnog duga planirana u iznosu nižem za 42,3 miliona KM ili 11 odsto.\nIz budžeta za 2010. godinu ukupno 35 miliona KM namijenjeno je za program povratka izbjeglih i raseljenih lica, što je na nivou budžeta za 2009. godinu.\nU odnosu na budžet za 2009. godinu uštede u predloženom budžetu za narednu godinu postignute su smanjenjem plata zaposlenih u institucijama BiH.\nUsvojeni prijedlog budžeta za 24,5 miliona KM niži je od prvog koji je Predsjedništvo BiH u parlamentarnu proceduru uputilo preglasavanjem srpskog člana Nebojše Radmanovića i koji je za ovaj iznos premašio okvir dogovoren u Fiskalnom savjetu.\nU novom prijedlogu budžeta, koji je usvojen jednoglasno u Predsjedništvu, spornih 24,5 miliona KM obezbijeđeno je smanjenjem materijalnih troškova institucija BiH za 17,6 odsto.\nOd ovog smanjenja izuzeti su Kancelarija za reviziju institucija BiH, Regulatorna agencija za komunikacije BiH te Centralna izborna komisija, a nisu smanjena ni sredstva za zakup prostora za smještaj institucija BiH.\nBudžetska sredstva uvećana su u odnosu na prvi prijedlog budžeta za održavanje graničnih prelaza u BiH u ukupnom iznosu od 1,5 miliona KM te za 2,3 miliona KM za troškove učešća BiH na EKSPO 2010.\nNaredna sjednica Predstavničkog doma trebalo bi da bude održana 30. decembra, kada bi budžet bio razmatran u drugom čitanju, zajedno sa eventualno pristiglim amandmanima.\nprije 16h 12m 280\nprije 21h 20m 17\nprije 8h 14m 74\nprije 18h 16m 76


Izraelski arheolozi objavili otkriće novih Svitaka sa Mrtvog mora – radiosabac.com\nIzraelski arheolozi objavili otkriće novih Svitaka sa Mrtvog mora\nIzraelski arheolozi objavili su otkriće desetina novih fragmenata Svitaka sa Mrtvog mora sa biblijskim tekstom pronađenim u pećini u pustinji za koje se veruje da su sakriveni tokom jevrejske pobune protiv Rima pre gotovo 1.900 godina.\nNa fragmentima pergamenta je tekst na grčkom iz Knjige Zaharija i Nauma, a radikarbon metodom je utvrđeno da potiču iz drugog veka naše ere, saopštila je Izraelska uprava za antikvitete.\nTo je prvo novo otkriće takvih tekstova u pustinji južno od Jerusalima posle šest decenija.\nVeruje se da pripadaju delovima pergamenata pronađenim na mestu poznatom kao „Pećina užasa“ nazvanoj tako jer je 40 ljudskih kostura iskopano tamo 1960-tih godina, koji takođe sadrže grčki prevod knjige Dvanaest malih proroka.\nVeruje se da su fragmenti skriveni u pećini za vreme oružanog ustanka Bar Kohbe protiv Rima u vreme vladavine imperatora Hadrijana između 132. i 136. godine nove ere.\nNađeni su u okviru nastojanja uprave za antikvitete u Judejskoj pustinji da se nađu svici i spreči moguća krađa.\nSvici sa Mrtvog mora ili Kumranski spisi sastoje se od oko 900 dokumenata, uključujući tekstove iz Hebrejske Biblije koji su otkriveni između 1947. i 1956. godine u 11 pećina u okolini Kumrana u blizini drevnog naselje Khirbet Kumran na severozapadnoj obali Mrtvog mora.\nDatiraju iz perioda od trećeg veka pre naše ere do prvog veka naše ere i uključuju najranije poznate kopije biblijskih tekstova i dokumente o verovanju jevrejske sekte.


Venger: "Ozil nam je doneo samopouzdanje" - Sportske.net\nVenger: "Ozil nam je doneo samopouzdanje"\nArsen Venger, menadžer Arsenala, priznao je da je dolazak Mesuta Ozila pozitivno uticao na sve u klubu.\nOzil je u Arsenal stigao poslednjeg dana prelaznog roka, u transferu vrednom 50 miliona evra. Dolazak Ozila, kao jednog od najboljih evropskih igrača, smatra se pobedom Arsena Vengera, koji je prethodno kritikovan zbog svoje transfer politike.\nRezultati na početku ove sezone govore, da su u Arsenalu tačno znali šta dobijaju Ozilovim dolaskom. On je debitovao na "Emiratima" u pobedi nad Stoukom od 3:1, a učestvovao je u akcijama kod sva tri gola.\n"On je dao samopouzdanje svima u klubu. Biće još bolji kada se u potpunosti uklopi u naš stil igre. Mislim da se nalazimo u sjajnoj formi", rekao je Venger.\n"Moj posao je da sve učinim srećnim. Kada igrate protiv Stouka, ne očekujete da ćete tri gola postići iz prekida. To samo pokazuje koliki je Ozilov uticaj. On je sjajan igrač", dodao je on.


Podrška za 15 parova: Grad sufinansira proces vantjelesne oplodnje - Srpskainfo\nGrad Banjaluka podržaće sve validne zahtjeve za sufinansiranje jednog pokušaja vantjelesne oplodnje, koji su ispunili uslove iz javnog poziva. Tako će biti podržano 15 zahtjeva, za šta će iz budžeta biti izdvojeno 60.000 KM.\nPrema podacima Odjeljenja za obrazovanje, zdravstvo, omladinu i sport, od odobrenih četiri zahtjeva se odnose na osobe koje su ostvarene kao roditelji, ali žele da prošire porodicu. Pojedinačni iznos koji će biti dodijeljen za sufinansiranje procesa vantjelesne oplodnje iznosi 4.000 KM.\nNaime, na konkurs, koji je zatvoren 30. juna, mogle su se prijaviti žene do 42 godine starosti koje su iskoristile pravo na tri postupka biomedicinski potpomognute oplodnje na teret sredstava Fonda zdravstvenog osiguranja Republike Srpske. Takođe, bilo je potrebno da u momentu podnošenja prijave na konkurs jedan od bračnih supružnika ima prebivalište na području Banjaluke u neprekidnom trajanju od četiri godine i duže.\nOvogodišnjim budžetom Grada za ove namjene bilo je obezbijeđeno ukupno 70.000 KM. Podsjećamo, prošle godine podršku Grada je dobilo 14 validnih zahtjeva, za šta je iz budžeta izdvojeno 56.000 KM.\nBanjaluka Grad BanjalukasufinansiranjeVantjelesna oplodnja\nSufinansiranje vantjelesne oplodnje: Naredne sedmice konkurs za dodjelu novca\nObjavljen javni poziv za sufinansiranje porodica sa četvoro i više djece u Istočnoj Ilidži\n“Pitanje koje se mora rješavati” Vlada Srpske zadužila opštine i gradovi da nastave sa finansiranjem vantjelesne oplodnje\nGoci opet nije uspjela vantjelesna "Ne znam da li želim više da pokušavam"\nJavna higijena: U toku košnje zelenih površina te uklanjanje ambrozije


U Arhivu RS izložba o srpskim pravoslavnim školama u BiH – Novosti Plus\nBanjaluka Kultura Poslednje vijesti Region\nU Arhivu Republike Srpske u Banjaluci danas je otvorena izložba “Srpske pravoslavne škole u BiH – Ljetopisi iz fonda Pedagoškog muzeja u Beogradu” Aleksandre Milovanović. U okviru izložbe, koja će biti otvorena mjesec dana, predstavljena su 32 ljetopisa koja su autentičan dokaz zajedništva Srba u regionu.\nMilovanovićeva je istakla da je ova izložba značajna jer predstavlja materijalni dokaz rada srpskih pravoslavnih škola na prostoru današnje BiH. “Tu su tačni datumi, imena učitelja, osnivača, kao i broj dece koja su pohađala ove škole”, rekla je Milovanovićeva novinarima prije otvaranja izložbe.\n“Svjesni činjenice da narod samo obrazovanjem ima budućnost, Srbi su u BiH tokom 19. vijeka osnivali škole i u tom poduhvatu snažno ih je podržavala Srpska pravoslavna crkva”, navela je Đakovićeva.\n“Svjesni smo činjenice da je i danas period očuvanja srpskog jezika i ćiriličnog pisma, kao temelja našeg kulturnog i nacionalnog identiteta, jedno od suštinskih pitanja za naš kulturološki opstanak”, napomenula je Đakovićeva.\nIzložbu je organizovao Arhiv Republike Srpske u saradnji sa Pedagoškim muzejom iz Beograda, povodom obilježavnja Savindana – uspomene na prvog srpskog arhiepiskopa i prosvjetitelja Svetog Savu.\n← U aprilu otvaranje “KRAJIŠKE KUĆE” sa bogatom ponudom domaćih proizvoda\nMališani na Laušu dobili novo igralište →


Razvijena tehnologija za izradu dijamanata pomoću CO2 iz atmosfere i kišnice Razvijena tehnologija za izradu dijamanata pomoću CO2 iz atmosfere i kišnice\nOčekuje se da će Sky Diamonds, kako je nazvana kompanija za proizvodnju dijamanata, u početku moći da proizvede oko 200 karata ekoloških dijamanta svakog meseca\n0 izvor: The Guardian / Futurism\nOsmišljen je način za pravljenje prvih dijamanata na svetu koji se izrađuju isključivo pomoću ugljen-dioksida iz atmosfere i kišnice, izjavio je za Gardijan osnivač kompanije za proizvodnju čiste energije Ecotricity Dejl Vins.\nTokom izrade dijamanata na tradicionalan način dolazi do zagađivanja životne sredine, a taj proces znatno utiče i na klimatske promene. Proizvodnja dijamanta od jednog karata može da podrazumeva iskopavanje 1000 tona kamena i zemlje, korišćenje 3890 litara vode, a tokom tog procesa emituje se oko 108 kilograma ugljen-dioksida. Pored toga, često se dešavalo i da izbiju sukobi zbog kontrole teritorija koje su bogate ovim dragim kamenom.\nEcotricity ističe da se nada da navedeni negativani uticaji mogu da se spreče korišćenjem metoda koji su razvili. Nova tehnologija za izradu dijamanata koristi ugljen-dioksid koji izvlačii direktno iz atmosfere i vodonik dobijen elektrolizom iz kišnice, kako bi se proizveo metan koji je ključni sastojak u sintetizaciji dijamanata. Rezultat je dijamant koji je po sastavu identičan onom koji je izvučen iz zemlje, a iz kompanije saopštavaju da će se u celom procesu koristiti isključivo obnovljiva energija.\nOčekuje se da će Sky Diamonds, kako je nazvana kompanija za proizvodnju dijamanata, u početku moći da proizvede oko 200 karata ekoloških dijamanta svakog meseca, ali taj broj bi mogao da se poveća na 1000 mesečno u narednih godinu dana, objasnio je Dejl Vins.\nUkoliko bi ova ideja uspela, došlo bi do značajnog iskoraka u pogledu procesa izrade dijamanata, uz bitan doprinos ublažavanju klimatskih promena. Ipak, kako bi taj uticaj bio značajniji, potrebno je da se i drugi proizvođači dijamanata okrenu ovom, čistijem načinu proizvodnje i da potrošači promene preferencije u pogledu višeg vrednovanja „prirodnih” dijamanata. Da li će se to desiti, vreme će pokazati.